title: Branko Brnović

text: Kesällä 1994 Brnović jätti Partizanin ja siirtyi pelaamaan Espanjaan RCD Espanyolin joukkueeseen. Barcelonalaisseurassa Brnović pelasi kuusi kautta ja oli neljänä kautena joukkueen avauskokoonpanon vakiomies. Viimeiseksi jääneellä kaudella 1999–2000 Brnović pelasi vain yhden ottelun, vaikka seuralle se oli Copa del Reyn voiton myötä menestyksekkäin.


title: Branko Brnović

text: Brnović lopetti pelaajauransa Espanyoliin, kunnes palasi vuonna 2006 montenegrolaisseura FK Komin pelaajaksi. Hän pelasi seurassa kaudella 2006–2007 kaikkiaan 15 ottelua ja onnistui kertaalleen maalinteossa.


title: Branko Brnović

text: Maajoukkuetasolla Brnović edusti Jugoslaviaa ja Serbia ja Montenegroa yhteensä 27 A-maaottelussa. Hän oli mukana MM-kisoissa 1998 pudottua toisella kierroksella Alankomaille. Lisäksi hän oli mukana voittamassa Jugoslavialle alle 20-vuotiaiden maailmanmestaruutta 1987.Valmennusuransa Brnović aloitti vuonna 2007 Zoran Filipovićin apulaisvalmentajana Montenegron maajoukkueessa. Filipovićin jätettyä tehtävänsä kohtullisesti sujuneiden MM2010-karsintojen jälkeen Brnović jatkoi päävalmentajaksi nousseen Zlatko Kranjčarin apulaisvalmentajana.


title: Branko Brnović

text: Syyskuussa 2011 Brnovićista tuli Montenegron maajoukkueen päävalmentaja, kun liitto erotti yllättäen Kranjčarin kahden karsintatappion jälkeen. Brnović valmentaa Montenegroa ainakin kahdessa jäljellä olevassa EM-karsintaottelussa. Panoksena lohkokakkosena olevalla Montenegrolla oli pääsy jatkokarsintoihin ja jopa lopputurnaukseen. Brnovićin johdolla Montenegro pelasi tasan Englannin kanssa ja hävisi viimeisen ottelunsa Sveitsille 2–1. Pisteet riittivät kuitenkin jatkokarsintoihin, joissa Montenegro hävisi Tšekille yhteismaalein 3–0.


title: Branko Brnović

text: Montenegron jalkapalloliitto ilmoitti joulukuussa 2015, ettei se jatka vuoden lopussa päättyvää sopimusta Brnovićin kanssa.


title: Brofeldt

text: Brofeldt on muun muassa seuraavien henkilöiden sukunimi:Myös seuraavien henkilöiden sukunimi oli alun perin Brofeldt, mutta he muuttivat sukunimensä:


title: Soinniton bilabiaalinen klusiili

text: Soinniton bilabiaalinen klusiili on monessa kielessä esiintyvä konsonanttiäänne, joka merkitään P-kirjaimella niin suomen kielessä kuin monissa muissakin kielissä. Äänteen kansainvälisessä foneettisessa aakkostossa äänteen merkki on [p]. Arkipuheessa "pee" voi tarkoittaa tilanteesta riippuen joko P-kirjainta tai äännettä [p].


title: Soinniton bilabiaalinen klusiili

text: Joissakin kielissä, kuten englannissa, [p] ääntyy suomesta poiketen aspiroituna.


title: Soinniton bilabiaalinen klusiili

text: Soinnitonta bilabiaalista klusiilia määrittävät seuraavat foneettiset parametrit:


title: McDonald

text: McDonald ("Donaldin poika") on skotlantilais- ja irlantilaisperäinen sukunimi, joka on muun muassa seuraavilla henkilöillä:


title: Haulbowline

text: Haulbowline () on saari Irlannin rannikolla Corkin satamassa. Siellä sijaitsee Irlannin laivaston päätukikohta.


title: Haulbowline

text: Saari on sataman strategisessa syvän veden kohdassa ja on ollut pitkään sotilastukikohtana. Se linnoitettiin ensimmäisen kerran vuonna 1602 ja oli alkujaan merkittävä Britannian armeijan tukikohta. Britannian armeija siirtyi myöhemmin lähellä olevalle Spikensaarelle, ja linnoitukset siirtyivät Britannian merivoimille. Laivastolla oli siellä runsaasti kalustoa, ja Napoleonin sotien aikana sinne rakennettiin telakka.


title: Haulbowline

text: Telakka siirtyi vuonna 1923 Irlannin vapaavaltiolle, toisin kuin muut Corkin sataman linnoitukset, jotka muodostivat osan Treaty Ports ('sopimussatama') -järjestelmää.


title: Haulbowline

text: Saarella toimi aiemmin yritys Irish Steel, joka suljettiin vuonna 2002. Teräksen valmistuksen päätyttyä maaperässä on todettu huomattavia määriä syöpäsairauksille altistavaa kuusiarvoista kromia ja teollisuuden prosesseista peräisin olevaa radioaktiivista jätettä sekä Tšernobylin ydinonnettomuudesta radioaktiivista laskeumaa. Nämä kaikki on ilmoitettu poistetun. Paikalle suunnitellaan rakennettavaksi asuntoja, toimistoja, hotelli ja huvivenestama.


title: Haulbowline

text: Saarella tuhoutui vuonna 2008 historiallinen 1800-luvulta peräisin oleva varastorakennus.


title: Haulbowline

text: Saaren nimi voi johtua muinaisnorjan sanasta "ál-boling" ('ankeriaspaikka').


title: Matti Rantasila

text: Matti Henrik Rantasila (26. joulukuuta 1922 Tampere – 15. maaliskuuta 2004 Pori) oli suomalainen sotakirjailija.


title: Matti Rantasila

text: Rantasilan perhe muutti Tampereelta Poriin hänen ollessaan nelivuotias. Talvisodan alkaessa Rantasila oli Porin lyseon viidennellä luokalla. Hän osallistui sotaan vapaaehtoisena ja kävi välirauhan aikana reservinupseerikoulun yleten Suomen nuorimmaksi vänrikiksi.


title: Matti Rantasila

text: Jatkosodan aikana Rantasila toimi joukkueenjohtajana ja komppanianpäällikkön sijaisena JR2:n 1. pataljoonassa. Vänrikki Pentti Iisalon johtama partio jossa Rantasila oli varajohtajana katkasi 18. elokuuta 1941 vallatun 45 millimetrin panssarintorjuntatykin avulla Räisälästä etelään johtavan valtatien ja piti tietä katkaistuna kolmen tunnin ajan niin että paikalta saatiin kerättyä suuri sotasaalis. Iisalo nimitettiin ansioistaan Mannerheim-ristin ritariksi 1. lokakuuta 1941. Rantasilalle ehdotettiin Mannerheim-ristiä 1944 mutta tässä vaiheessa tehtiin karsintaa erityisesti upseerien kohdalla eikä anomukseen suostuttu.


title: Matti Rantasila

text: Rantasila ylennettiin luutnantiksi 1942. Hän haavoittui kolme kertaa ja menetti 31. elokuuta 1944 muutama päivä ennen jatkosodan päättymistä oikean kätensä yrittäessään tehdä vaarattomaksi venäläistä tavallista käsikranaattia isompaa korsukäsikranaattia.


title: Matti Rantasila

text: Sodan jälkeen Rantasila valmistui 1949 merkonomiksi työn ohella. Hän toimi myymälätarkastajana Satakunnan Osuuskaupassa ja oli Keskusosuusliike Hankkijan Porin-konttorissa osastonhoitajana 1954–1978.


title: Matti Rantasila

text: Rantasila osallistui Sotainvalidien Veljesliiton ja reserviläisjärjestöjen toimintaan. Hän sai sotakamreerin arvonimen 1991.


title: Matti Rantasila

text: Rantasila aloitti kirjoittamisen 1978 jäätyään eläkkeelle. Hän löysi ullakolta vanhoja sodanaikaisia muistiinpanojaan ja alkoi niiden pohjalta kirjoittaa muistelmiaan. Esikoisteos "Joukkueenjohtaja" ilmestyi 1980.


title: Matti Rantasila

text: Matti Rantasila on jääkiekkoilija Juha Rantasilan ja näyttelijä Mari Rantasilan setä.


title: MacDonald

text: MacDonald tai Macdonald on muun muassa seuraavien henkilöiden sukunimi:


title: Hannu Ylitalo

text: Hannu Sakari Ylitalo (15. toukokuuta 1934 Suojärvi – 27. syyskuuta 2007 Stala, Ruotsi) oli suomalainen kirjailija joka kuvasi teoksissaan ruotsinsuomalaisten siirtolaisten elämää ja myös sen varjopuolia.


title: Hannu Ylitalo

text: Ylitalon vanhemmat olivat metsätyönjohtaja Iivari Ylitalo ja Olga Kukkoaho. Hän valmistui kansakoulunopettajaksi vuonna 1955 Kemijärven opettajaseminaarista.


title: Olavi Merinen

text: Aarre Olavi Merinen (23. huhtikuuta 1917 Nurmijärvi – 24. tammikuuta 2008 Helsinki) oli suomalainen kirjailija.


title: Olavi Merinen

text: Merinen kävi kuusi vuotta Porvoon yhteislyseota ja opiskeli sitten Helsingissä Mainos- Ja Myyntikoulussa. Meriläinen oli koulutukseltaan somistaja ja toimi somistajana Porissa. Merinen osallistui talvi- ja jatkosotaan, ja asevelvollisuus ja sodat veivät yhteensä viisi ja puoli vuotta hänen elämästään. Päästyään siviiliin hän meni naimisiin ja muutti perheensä kanssa 1955 Savonlinnaan, jossa hän toimi kauppaopiston opettajana. Vaimon kuoleman jälkeen kasvatti yksin kaksi poikaansa. Vuonna 1970 he muuttivat Helsinkiin jossa Merinen työskenteli Kotisaari Oy:n arkiston hoitajana. Kolmen kirjan lisäksi hän kirjoitti erityisesti kuunnelmia ja pakinoita ja menestyi kuunnelmakilpailuissa.


title: Olavi Merinen

text: Merinen kirjoitti kaksi romaania, yhden nuorten kirjan, useita radiokuunnelmia ja pakinoita. Hän oli lisäksi teatterin, kuvaamataiteiden ja musiikin harrastaja.


title: Funktionaalinen lääketiede

text: Funktionaalinen lääketiede on uskomuslääkinnän muoto, jossa harjoittajiensa mukaan painotetaan kehon oikean ja optimaalisen toiminnan merkitystä terveyden palauttamisessa ja sairauksien hoitamisessa. Skeptikkosivustolle kirjoittavan yhdysvaltalaisen eläkkeellä olevan perhelääkärin Harriet Hallin mukaan mukaan kuvauksen epämääräisyyttä on pidetty tarkoituksellisena markkinointipuheena ja hoitoja hyödyttöminä. Samoin suhtautuu yhdysvaltalaisen järjestön Science-Based Medicine -järjestön (SBM) kirjoittaja lääkäri David Gorski.


title: Funktionaalinen lääketiede

text: Funktionaalista lääkinnässä esitetään, että jokaista asiakasta hoidetaan yksilöllisesti. Funktionaalisen lääketieteen harjoittajat uskovat, että useimmat kroonisista kansansairauksista ovat ehkäistävissä ja jopa parannettavissa poikkeuksellisin menetelmin Yleisesti käytettyjä menetelmiä ovat asiakkaan kuunteleminen, ravintovalmennus, lisäravinteet ja laboratoriotutkimukset.


title: Funktionaalinen lääketiede

text: Suuntauksen kehittäjänä pidetään yhdysvaltalaista ravitsemustieteilijä Jeffrey Blandia, joka perusti instituutin 1990-luvun alussa. Viranomaiset pitivät Blandia ravitsemus- ja laihdutusvalmistemarkkinointia sekä terveysvaikutusväitteitä vilpillisinä. Bland on ollut myös edistämässä naturopaattikoulutusta.


title: Funktionaalinen lääketiede

text: Terveyssosiologian dosentti Markku Myllykankaan mukaan vakuuttavan tieteellisen näytön sijaan funktionaalinen lääketiede ratsastaa muun muassa yksittäisillä potilastapauksilla ja todistajalausunnoilla, kuten muukin uskomuslääkintä. Funktionalistit tekevät lukemattomia testejä jahdatessaan asiakkaistaan esimerkiksi hivenaineiden "puutostiloja". Funktionaalinen lääketiede pyörii usein ovelasti lääkkeiksi naamioitujen ravintolisien, antioksidanttien, hivenaineiden ja vitamiinien ympärillä.


title: Tapio Kaitaharju

text: Ilmari Tapio Kaitaharju (18. kesäkuuta 1923 Hamina – 28. tammikuuta 2004 Helsinki) oli suomalainen kirjailija.


title: Tapio Kaitaharju

text: Kaitaharju lähti vapaaehtoisena jatkosotaan vuonna 1941 ja hän pääsi ylioppilaaksi sodan aikana 1942. Kaitaharju haavoittui polveen sodan loppuvaiheissa 1944 ja sodan jälkeen hän asettui asumaan Kouvolaan. Hän oli valtion rautateiden palveluksessa ja toimi viimeksi liikennetarkastajana. Eläkkeelle jäätyään Kaitaharju muutti vaimonsa Ailin kanssa Helsingin Munkkiniemeen.


title: Tapio Kaitaharju

text: Kaitaharju aloitti kirjallisen uransa kirjoittamalla pakinoita Kouvolan Sanomiin nimimerkillä "Antinpoika". Omia kirjoja hän alkoi julkaista 1970-luvulta alkaen. Kaitaharju käsitteli kirjoissaan muun muassa ihmisen ja luonnon välistä suhdetta sekä rajatietoon liittyviä aiheita.


title: Leo Tiainen

text: Leo Asser Tiainen (29. joulukuuta 1909 Helsinki – 16. maaliskuuta 2003 Helsinki) oli suomalainen runoilija ja suomentaja. Tiainen toimi myös kriitikkona, ja kokosi kirjallisuuteen liittyvää muistitietoa esimerkiksi kirjailija Joel Lehtosesta.


title: Eero Rönkkö

text: Eero Juhani Rönkkö (25. helmikuuta 1938 Tuupovaara – 31. maaliskuuta 2005 Kuopio) oli suomalainen opettaja, kapellimestari ja nuortenkirjailija. Rönkkö valmistui opettajaksi vuonna 1961 Jyväskylän yliopistosta. Hän toimi sitten luokanopettajana Haapavedellä ja koulunjohtajana Haukivuorella.


title: Ossi Ojala

text: Ossi Aarne Aatos Ojala (23. maaliskuuta 1933 Savonlinna – 18. joulukuuta 2006) oli suomalainen kirjailija.


title: Ossi Ojala

text: Ojala aloitti kirjailijanuransa nuortenkirjoilla, joista sai Otava-palkinnon vuosina 1964 ("Saarella tapahtuu") ja 1968 ("Kahvila Sinuhe"). Sittemmin hän laajensi aluettaan muuhunkin proosaan sekä näytelmiin ja kuunnelmiin.


title: Ossi Ojala

text: Agronomiperheen poika Ossi Ojala kirjoitti ylioppilaaksi Sysmän yhteiskoulusta vuonna 1953 ja suoritti humanististen tieteiden kandidaatin tutkinnon Helsingin yliopistossa 1962. Ojala toimi opettajana eri koulumuodoissa Suomessa ja Ruotsissa, minkä lisäksi hän työskenteli muun muassa sanomalehti- ja mainostoimittajana sekä harrastajateatterien ohjaajana. Hän toimi kuuden vuoden ajan Mikkelin läänintaiteilijana. Kirjallisten harrastusten ohella hän maalasi öljyväritöitä. Hän asui pitkään Tampereella.


title: Erkki K. Suomela

text: Erkki Kalevi Suomela (18. marraskuuta 1929 Sippola – 13. maaliskuuta 2004 Helsinki) oli suomalainen nuorisokirjailija.


title: Erkki K. Suomela

text: Suomela sai valtion nuorisokirjailijapalkinnon 1974 ja 1984.


title: Veli Karppanen

text: Veli Karppanen, paremmin tunnettu nimellä Sir Vili (1951 – joulukuu 2002 Liperi) oli suomalainen Filippiineiltä vaimoja välittänyt liikemies. Hän tuli tunnetuksi syksyllä 1995 hänestä kirjoitetun lehtijutun ansiosta.


title: Veli Karppanen

text: Karppasella oli "Kaukomaiden Ystävyyden Seura" -nimen takana toiminut välityspalvelu, joka hankki Filippiineiltä vaimoja suomalaisille miehille. Välityspalvelun toimisto sijaitsi Tikkurilassa. Karppanen itse asui Helsingin Kontulassa. Karppasen mukan hän välitti Suomeen ainakin 50 filippiiniläisnaista ja piti itse toimintaansa hyväntekeväisyytenä. Karppasen arvostelijoiden mielestä hän oli sovinisti ja naisten alistaja.


title: Veli Karppanen

text: Karppanen tuli julkisuuteen syyskuussa 1995, kun hänestä julkaistiin Helsingin Sanomissa artikkeli "Suomeen tullut lähes tuhat filippiiniläistä vaimoa". Vuonna 1996 Jouni K. Kemppainen ja Teppo Sillantaus tekivät Helsingin Sanomien Nyt-liitteeseen jutun "Poikamiesilta Sir Vilin seurassa". He tekeytyivät Sir Vilin ihailijoiksi ja pyysivät häntä opastamaan kuinka naisia isketään. Sir Vili ei kuitenkaan rehvakkaista puheistaan huolimatta saanut iskettyä yhtäkään naista tuona iltana. Maaliskuussa 2013 artikkeli palkittiin Long Playn Pienellä journalistipalkinnolla.


title: Veli Karppanen

text: Karppanen oli naimisissa kolme kertaa. Hänen ensimmäinen vaimonsa oli suomalainen ja kaksi seuraavaa filippiiniläisiä. Ensimmäisen vaimon kanssa Karppasella oli yksi tytär, toisen kanssa kaksi poikaa ja kolmannen kanssa yksi tytär.


title: Veli Karppanen

text: Karppanen kuoli sairauskohtaukseen 51-vuotiaana joulukuun alussa 2002 kesämökillään Liperin Kaatamon kylässä.


title: Kivihiiliterva

text: Kivihiiliterva on musta tai tummanruskea raskasliikkeinen ja pahanhajuinen neste, jota syntyy sivutuotteena, kun kivihiiltä kuivatislataan koksin valmistamiseksi. Sitä saadaan noin 3 % kivihiilen määrästä..


title: Kivihiiliterva

text: Kivihiiliterva sisältää tuhansia erilaisia kemiallisia yhdisteitä, joista suurin osa on bentseenin johdannaisia. Monet niistä ovat tärkeitä kemianteollisuuden raaka-aineita, joita käytetään varsinkin väri- ja lääkeaineiden valmistukseen. Kivihiilitervan ensimmäisessä tislauksessa saadaan alle 200 °C:n lämpötilassa kiehuvista aineista "kevytöljyä", 200–250 °C:ssa kiehuvista keskiöljyä, 250–300 °C:ssa kiehuvista raskasöljyä ja tätä korkeammassa lämpötilassa kiehuvista antraseeniöljyä, ja jäljelle jäävä tislausjäännös on pikeä.


title: Kivihiiliterva

text: Kivihiilitervasta saatava kevytöljy sisältää muun muassa bentseeniä, tolueenia ja ksyleeniä, ja siitä valmistetaan muun muassa lääkkeitä, väriaineita, hajusteita, räjähdysaineita ja liuottimia. Keskiöljy sisältää karbolihappoa, kresoleja, pyridiiniemäksiä, kinoliinia ja kumaronihartseja, ja siitä valmistetaan muoveja, lääkkeitä ja ruiskutteita. Raskasöljy on pääasiassa naftaleenia. Antraseeniöljy on pääasiassa antraseenia, ja siitä valmistetaan puun kyllästeitä ja väriaineita. Se sisältää myös jonkin verran hiiltä. Piestä valmistetaan tien päällysteitä, brikettejä ja elektrodeja.


title: Kivihiiliterva

text: Raakaa kivihiilitervaa käytetään muun muassa kattohuopien ja tervapahvien valmistukseen. Sitä käytetään myös sellaisenaan poltto- ja voiteluöljynä.


title: Kivihiiliterva

text: Monet kivihiilitervassa esiintyvät aineet kuten fenolit ja kresolit ovat myrkyllisiä. Siinä oleva bentseeni on myös vahvasti syöpää aiheuttava eli karsinogeeninen aine.


title: Kolmiulotteinen mallinnus

text:
Kolmiulotteinen mallinnus tai "3D-mallinnus" tarkoittaa tietokoneavusteista kolmiulotteista suunnittelua tietokoneen kuvaruudulla. Tuloksena syntyvää mallia käytetään taideteosten, talojen, laitteiden tai niiden osien valmistamiseen tai esimerkiksi virtuaalisena ympäristönä kolmiulotteista grafiikkaa sisältävissä videopeleissä tai elokuvissa. Mallinnukseen on lukuisia kaupallisia sekä vapaan lähdekoodin ohjelmia.
Kolmiulotteinen malli toimii tuotteen tai teoksen hahmottamisen apuna tai itse tuotteen valmistuspohjana. Usein kolmiulotteista tietokonemallia käytetään NC-työstökoneiden ohjaamiseen ja siten virtuaalimallista voidaan luoda konkreettinen kappale esimerkiksi prototyyppiä tai tuotantoa varten. Uusin tekniikka kolmiulotteiseen mallintamisessa mahdollistaa ns. kolmiulotteisen tulostuksen (3D-tulostus), jossa malli rakentuu tulostimen avulla esimerkiksi muovista. 3D-tulostimia, jotka tulostavat myös mm. metalleja, lasia, sokeria, betonia on jo markkinoilla ja suhteellisen edullisia tulostimia voi tehdä myös DIY-konseptilla omaan käyttöön.
Kolmiulotteista mallinnusta tarvitaan esimerkiksi peleissä ja elokuvissa, joiden kuvamaailma tapahtuu kolmiulotteisessa ympäristössä.


title: Rajageminaatio

text: Rajageminaatio eli rajakahdennus, alku- tai loppukahdennus (joskus myös "jäännöslopuke", "aspiraatio" tai "loppuhenkonen") on suomen kielelle tyypillinen sandhi-ilmiö eli sanarajan yli vaikuttava äänneilmiö.


title: Rajageminaatio

text: Rajageminaatio näkyy seuraavan sanan alkukonsonantin geminoitumisena: esimerkiksi "mene pois" äännetään "meneppois" [menepːois]. Jos seuraava sana alkaa vokaalilla, sanarajalla voi esiintyä pidentynyt glottaaliklusiili: [meneʔ ʔulos]. Rajageminaatio vaikuttaa myös yhdyssanan osien rajalla ja liitepartikkelien edellä, kuten [sɑdekːatos] ja [rikkɑillekːin].


title: Rajageminaatio

text: Historiallisesti rajageminaation laukaisevat muodot ovat päättyneet konsonanttiin, joka on kuitenkin kadonnut nykykielestä. Kielitieteellisessä tekstissä rajageminaation laukaisijaksi voidaan olettaa "x-morfeemi", joka merkitään rivinylisellä x-kirjaimella, esimerkiksi "sade".


title: Rajageminaatio

text: Rajageminaation esiintyminen vaihtelee, mutta se on säännöllisintä seuraavissa sananmuototyypeissä:


title: Rajageminaatio

text: Muita muotoja, joissa rajageminaatio saattaa esiintyä yleiskielisessäkin puheessa, joskaan ei kaikilla puhujilla, ovat:


title: Rajageminaatio

text: Jäännöslopuketta ei merkitä nykyään oikeinkirjoituksessa, mutta 1800-luvulla oli useita yrityksiä sen merkitsemiseksi. Merkiksi ehdotettiin heittomerkkiä sekä k- ja h-kirjaimia, esimerkiksi "sormeta'," "sormetah", "sormetak" (sormetta). Usein merkittiin liitepartikkelin alkukonsonantin kahdetuminen kuten sanassa "omillekkin".


title: Legato

text: Legato () on musiikin esitystapa, jossa sävelten välissä ei ole taukoa, vaan ne liittyvät saumattomasti yhteen. Legato merkitään kaariviivalla. Jousisoittimilla legato toteutetaan niin, että jousi liikkuu koko ajan ja jousen suuntaa ei vaihdeta sävelten välillä. Puhaltimilla puhallus jatkuu koko ajan ja äänen alkuun ei tehdä kielellä uutta aluketta.


title: 8P/Tuttle

text: 8P/Tuttle tai Tuttlen komeetta on Aurinkoa keskimäärin 5,70 AU:n etäisyydellä kiertävä komeetta. Sen löysi alun perin Pierre Méchain 9. tammikuuta vuonna 1790, mutta sen lyhyttä kiertorataa ei havaintojen vähäisyyden vuoksi vielä huomattu. Horace Parnell Tuttle löysi komeetan uudestaan 5. tammikuuta vuonna 1858, ja sen rata saatiin selville. Komeetan ytimen läpimitta on noin 4,5 kilometriä.


title: Málaga-María Zambranon rautatieasema

text: Málaga-María Zambranon rautatieasema on Málagan kaupungin päärautatieasema Andalusiassa Etelä-Espanjassa. Asema on Málagan maakunnan vilkkain ja Andalusian toiseksi vilkkain asema Sevillan päärautatieaseman jälkeen. Asema nimettiin vuonna 2007 filosofi María Zambranon mukaan, ennen tätä se tunnettiin nimellä Málaga-Término.


title: Málaga-María Zambranon rautatieasema

text: Málaga-María Zambranon asemalta on AVE-suurnopeusjunayhteydet Madridiin ja Barcelonaan. Lisäksi asemalta on kaukojunayhteydet Sevillaan ja Rondaan sekä kerran viikossa yöjuna Bilbaoon. Cercanías Málaga -lähijunajärjestelmän molemmat linjat (C-1 ja C-2) kulkevat María Zambranon aseman kautta. C-1 tarjoaa yhteyden Málagan lentoasemalle sekä useisiin Costa del Solin kaupunkeihin. Lähijunat käyttävät aseman kahta maanalaista raidetta ja aseman maanpäällinen osuus on kokonaan kaukojunaliikenteen käytössä.


title: Mihail Balandin

text: Mihail Jurjevitš Balandin (, 27. heinäkuuta 1980 – 7. syyskuuta 2011 Jaroslavl) oli venäläinen jääkiekkoilija, joka pelasi muun muassa KHL-joukkue HK Lokomotiv Jaroslavlissa.


title: Mihail Balandin

text: Hän menehtyi 7. syyskuuta 2011 lentoturmassa Lokomotiv Jaroslavlin ottelumatkalla Minskiin.


title: Abu-l-Abbas

text: Abu-l-Abbas (k. 810) oli kalifi Harun al-Rašidin keisari Kaarle Suurelle lahjoittama norsu.


title: Abu-l-Abbas

text: Kaarle Suuri oli lähettänyt edustajansa itään vuonna 799 ja vuonna 801 kalifin lähettiläät rantautuivat Pisaan mukanaan kallisarvoisia lahjoja. Pian sen jälkeen myös elefanttia kuljettava alus saapui perille. Einhardin mukaan kyseinen Abu-l-Abbas oli kalifin ainoa elefantti. Seuraavan kerran kalifin lähettiläät saapuivat keisarin luo vuonna 807.


title: Abu-l-Abbas

text: Abu-l-Abbas kuoli Lippenhamissa Westfalenissa vuonna 810.


title: Oleksandr Vjuh’in

text: Oleksandr Jevhenovytš Vjuh’in (, ; 9. tammikuuta 1973 Sverdlovsk – 7. syyskuuta 2011 Jaroslavl) oli ukrainalainen jääkiekkomaalivahti, joka pelasi 21 kautta Venäjän eri jääkiekkosarjoissa. Hänen viimeiseksi seurakseen jäi Lokomotiv Jaroslavl.


title: Oleksandr Vjuh’in

text: Hän menehtyi 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa.


title: 2716 Tuulikki

text: 2716 Tuulikki on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä suomalaisen mytologian Tapio-jumalan tyttären mukaan. Ennen kuin asteroidi sai nimensä se tunnettiin väliaikaisella tunnuksella 1939 TM. Koska Tuulikin absoluuttinen magnitudi (H) on 13,3, sen läpimitta on todennäköisesti välillä 5–12 kilometriä.


title: Robert Dietrich

text: Robert Dietrich (25. heinäkuuta 1986 Ordžonikdze, Kazakstanin SNT, Neuvostoliitto – 7. syyskuuta 2011 Jaroslavl, Venäjä) oli saksalainen jääkiekkoilija, joka pelasi muun muassa KHL-joukkue HK Lokomotiv Jaroslavlissa.


title: Robert Dietrich

text: Dietrich aloitti uransa Saksan alasarjoissa, kunnes siirtyi DEL-liigan DEG Metro Starsiin. Hänet varattiin NHL:n vuoden ja hän pelasi AHL-liigan Milwaukee Admiralsissa kaksi kautta ennen paluutaan Saksaan 2010–2011. Kaudeksi 2011–2012 Dietrich siirtyi KHL-liigan Lokomotiv Jaroslavlin riveihin.


title: Robert Dietrich

text: Hän kuoli 25-vuotiaana 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa.


title: Marat Kalimulin

text: Marat Natfulovitš Kalimulin (, 20. elokuuta 1988 – 7. syyskuuta 2011 Jaroslavl) oli venäläinen jääkiekkoilija, joka pelasi muun muassa KHL-joukkue HK Lokomotiv Jaroslavlissa.


title: Marat Kalimulin


title: Amschel Moses Rothschild

text: Amschel Moses Rothschild (kuollut 6. lokakuuta 1755) oli rahanlainaaja ja silkkikangaskauppias Frankfurt am Mainin getossa Judengassessa eli juutalaiskujalla. Hän oli muuttanut Saksaan Itä-Euroopasta. Amschel Moses Rothschild oli 19.10.1735 kuolleen Moses Kalman Rothschildin poika. Amschel Moses Rothschild avioitui Schönche Lechnichin (kuollut 1756) kanssa. He saivat kahdeksan lasta. Neljäntenä syntyi Mayer Amschel Rothschild, josta tuli Rothschildien kansainvälisen pankkidynastian perustaja. Amschel Moses Rothschild kuoli isorokkoon Frankfurtin getossa vuonna 1755.


title: Vasenryhmä

text: Vasenryhmän eduskuntaryhmä (vr) () oli vasemmistolainen vuosina 2011–-2015 toiminut eduskuntaryhmä, jonka muodostivat vasemmistoliiton ryhmästä erotetut kansanedustajat Markus Mustajärvi ja Jyrki Yrttiaho.


title: Vasenryhmä

text: Kansanedustajat Mustajärvi ja Yrttiaho erotettiin puolueensa eduskuntaryhmästä 30. kesäkuuta 2011, koska he äänestivät epäluottamuslausetta Kataisen hallitukselle, johon vasemmistoliitto osallistui kevääseen 2014 asti. Vasemmistoliiton eduskuntaryhmä päätti erottamisesta äänin 11–3. Asianosaisten lisäksi erottamista vastusti Anna Kontula. Erotetut muodostivat omat yhden kansanedustajan ryhmänsä, kunnes he elokuussa päättivät liittoutua. Vasenryhmä aloitti toimintansa 8. syyskuuta 2011. Kaksikkoa ei erotettu itse puolueesta. Ryhmä istui eduskunnan salissa puhemiehen paikalta katsottuna äärimmäisenä vasemmalla.


title: Vasenryhmä

text: Mustajärven mukaan vasenryhmä edusti vasemmistolaista EU-kriittistä linjaa, jonka puolesta vasemmistoliitto kampanjoi vuoden 2011 vaaleissa. Vasenryhmä äänesti hallituksen esityksiä vastaan tuhansia kertoja. Vasemmistoliiton siirryttyä oppositioon vasenryhmä ehdotti kesäkuussa 2014 puolueelle eduskuntaryhmien jälleenyhdistymistä. Vasemmistoliiton eduskuntaryhmä torjui yhdistymisen elokuussa pitämässään kesäkokouksessa. Yhdistymistä vastusti yhdeksän ja kannatti kaksi ryhmän edustajista. Vasenryhmän kansanedustajat saivat kuitenkin asettua puolueen ehdokkaiksi vuoden 2015 eduskuntavaaleissa, jos piirijärjestöt hyväksyivät heidät listoilleen.


title: Vasenryhmä

text: Yrttiaho ei asettunut ehdolle vuoden 2015 vaaleissa. Mustajärvi puolestaan oli Vasemmistoliiton ehdokkaana, tuli valituksi ja liittyi puolueen eduskuntaryhmään 23. huhtikuuta alkaen, jolloin vasenryhmän toiminta päättyi.


title: Vasenryhmä

text: Ryhmän nimeksi oli tarkoitus antaa "vasemmiston eduskuntaryhmä", mutta puhemiesneuvosto hylkäsi ehdotuksen, sillä nimen katsottiin olevan vaarassa sekoittua vasemmistoliiton eduskuntaryhmään. Ryhmä pohti myös nimeä vasemmistoryhmä, joka oli käytössä vuosina 1995–1999, kun vasemmistoliiton eduskuntaryhmästä hallitusvastaisuuden vuoksi erotetut Esko-Juhani Tennilä, Mikko Kuoppa ja Veijo Puhjo liittoutuivat.


title: Kolmiulotteinen tulostus

text: Kolmiulotteinen tulostus tai 3D-tulostus on virtuaalisen mallin tuotteistamista fyysiseksi esineeksi 3D-tulostimen avulla. Tulostimessa voidaan käyttää materiaaleina esimerkiksi muovia, metallia, keraamia tai lasia. Tulostusmateriaali on yleensä omissa kaseteissaan, josta mallintamiseen tarvittava materiaali johdetaan tulostuspäähän esimerkiksi nauhana tai jauheena. Tulostuspää sulattaa tai liuottaa nesteeseen tulostusmateriaalin ja suihkuttaa tulostinalustalle liukenevan materiaalin, joka kovettuu ohuina kerroksina haluttuun kohtaan. Malli muodostuu näin useista ohuista kerroksista.


title: Kolmiulotteinen tulostus

text: Kolmiulotteisella tulostuksella voidaan tulostaa myös taloja. Tällöin materiaalina on sementti.


title: Kolmiulotteinen tulostus

text: Ensimmäiset kookkaat, kalliit ja tulostusmateriaaleiltaan rajoittuneet 3D-tulostimet tulivat käyttöön 1980-luvulla. 3D-tulostimien ilmaantumista edesauttoi merkittävästi Chuck Hull, joka patentoi vuonna 1987 stereolitografian.


title: Kolmiulotteinen tulostus

text: Tulostimien tuotekehitys on madaltanut kotikäytön ja ammattikäytön rajaa ja tulevaisuuden tulostimet saattavat olla huomattavasti edullisempia, koska avoimeen lähdekoodiin ja avoimeen suunnitteluun perustuvat yhteisöt ovat kehittäneet edullisia tulostimia kotikäyttäjille. Myös monet isot tulostinvalmistajat kehittävät edullisia malleja kotikäyttöön.


title: Kolmiulotteinen tulostus

text: Kolmiulotteisen tulostuksen kehityksen myötä tulostaminen on melko yksinkertaista kotioloissa ja teknologia on levinnyt laajalle käyttäjäjoukolle edullisten tulostimien myötä. Tulostimia on kehitytty myös avoimen lähdekoodin periaatteilla, joten yksityiskäyttöön tarkoitettuja tulostimia on mahdollista hankkia suhteellisen edullisesti verrattuna kaupallisiin tulostimiin. Kolmiulotteisia malleja voi tilata myös tulostuspalveluja tarjoavilta yrityksiltä. Suomessa on 3D-tulostimia hankittu myös kunnallisiin kirjastoihin, joissa voi omakustannushintaan tulostaa 3D-esineitä.


title: Kolmiulotteinen tulostus

text: Kolmiulotteisia tulostimia on käytetty ammattikäytössä esimerkiksi pikamallien valmistamiseen CAD / CAM -jyrsinnän ohella esimerkiksi arkkitehtuuri-, tuotemuotoilu- ja konesuunnittelun luonnoksissa. Teknisen kehityksen myötä tulostimia on käytetty suoraan valmiiden tuotekappaleiden valmistamiseen.


title: Kolmiulotteinen tulostus

text: Valmiskappaleiden tulostusta käytetään esimerkiksi koruteollisuuden, hammastekniikan ja veistostaiteen aloilla.


title: Kolmiulotteinen tulostus

text: Vuonna 2016 yhdysvaltalaiset tutkijat Wake Forrest Institutessa onnistuivat tulostamaan ensimmäistä kertaa elävää kudosta, joka istutettiin koe-eläimeen.


title: Kolmiulotteinen tulostus

text:
Esimerkiksi The Economist -lehden artikkelissa "Print me a Stradivarius" on hahmoteltu kolmiulotteisen tulostimen mahdollisuuksia synnyttää uusi teollinen vallankumous
. Aiemmin kappaleiden ja tuotteiden valmistus on vaatinut usein suuria tehtaita ja uuden tekniikan avulla saattaa koko käsitys ja tuotantotapa muuttua valtavasti, jolloin kotikäyttäjä voi suunnitella ja tulostaa itselleen suoraan tuotteita kotioloissa.


title: Kolmiulotteinen tulostus

text: Suomessa 3D-tulostusta käytetään eri koulutusasteilla, mm. varhaiskasvatuksessa, esi- ja perusopetuksessa, lukio-opetuksessa, toisen asteen ammatillisessa koulutuksessa sekä korkea-asteen koulutuksessa.


title: Kolmiulotteinen tulostus

text: 3D-tulostuksella on mahdollista tulostaa vaatekappaleita, kuten esimerkiksi kenkiä, mekkoja ja silmälasien kehyksiä. 3D-tulostuksen etuna on muutostentekomahdollisuus etenkin kenkien kohdalla.


title: Kolmiulotteinen tulostus

text: Ruotsalainen superautovalmistaja Koenigsegg julkaisi ”the One:1” -superauton, jossa käytetään 3D-tulostettuja sivupeilejä, imusarjaa, titaanisia pakoputkikomponentteja ja turboahdin-kokoonpanoja. Toukokuussa 2015 Airbus ilmoitti uuden Airbus A350 XWB -lentokoneen sisältävän yli tuhat komponenttia, jotka on valmistettu 3D-tulostuksella. 3D-tulostuksella voidaan valmistaa varaosia ajoneuvoihin, joiden varaosavalmistus on lopetettu tai muutoin hankalaa.


title: Kolmiulotteinen tulostus

text: 3D-tulostuksen myötä arkkitehtien ei tarvitse enää tehdä projektien pienoismalleja käsin. On mahdollista tehdä mittakaavassa olevia malleja asiakkaille lyhyessä ajassa. Suunnittelun alla on tulostimia, joilla voi tehdä isoja kokonaisuuksia, esimerkiksi talon tulostaminen betonia pursottavan suuttimen avulla.


title: Kolmiulotteinen tulostus

text: 3D-tulostuksen avulla voidaan valmistaa potilaskohtaisia proteeseja, laitteita ja kudosta lääketieteelliseen käyttöön. Etenkin hammasproteesien ja kuulolaitteiden odotetaan olevan tulevaisuuden suurin kehityksen kohde. Kehityksen alla on metodi, jolla voidaan tehdä tarkkoja kopioita elimistä kuten luista, korvista, verisuonista ja nivelistä.


title: Kolmiulotteinen tulostus

text: NASA Marshall Space Flight Center (MSFC) ja Made In Space Incorporated suunnittelivat ensimmäisen 3D-tulostimen ”Zero-G Printer”, joka toimii painovoimattomassa tilassa. Syyskuussa 2014 SpaceX-projekti toimitti tulostimen kansainväliselle avaruusasemalle. Joulukuussa 2014 tehtiin ensimmäinen tulostus, jossa CAD-piirustuksesta valmistettiin hylsyavain.


title: Kolmiulotteinen tulostus

text: Tulostintekniikka jaetaan usein kahteen ryhmään valmistusmenetelmän mukaan: niin sanoittuihin "Selective Laser Sintering" ja "Laminated object manufacturing". Kotikäyttöiset tulostimet toimivat yleensä laminointi-periaatteella ja tulostimen voi rakentaa melko helposti kotioloissa.


title: Kolmiulotteinen tulostus

text: Tulostimia voi tilata kotikäyttöön valmiiksi koottuina tai kokoomasarjoina. Tulostimia voi myös ns. uudelleentulostaa, jolloin tulostimeen tarvittavat kappaleet tulostetaan toisella tulostimella. Tulostimien kotirakennussarjat maksavat 200 - 3000 euroa.Taulukko kolmiulotteisten kappaleiden pikavalmistusmenetelmien nimityksistä ja tekniikoista:


title: Kaukalopikaluistelu talviolympialaisissa 2014

text: Kaukalopikaluistelussa kilpailtiin Sotšin 2014 talviolympialaisissa 9. – 21. helmikuuta olympialuistelukeskuksessa. Paikalle yleisöä mahtui 12 000 henkilöä. Tapahtumia oli kahdeksan, joista neljä oli miehille ja neljä naisille. Kilpailijoita oli yhteensä 256. Jokaisessa yksilötapahtumassa kilpaili 32 kilpailijaa. Joukkuetapahtumissa kisasi kahdeksan joukkuetta, joihin jokaiseen kuului neljä kilpailijaa.


text: 21. helmikuuta


text: 15. helmikuuta


text: 10. helmikuuta


text: 13. helmikuuta


text: 18. helmikuuta


title: Cherokee (kappale)

text: ”Cherokee” on Ray Noblen säveltämä ja sanoittama musiikkikappale vuodelta 1938. Noble sävelsi sen ensimmäiseksi osaksi viisiosaiseen sarjasävellykseensä "Indian Suite". Kappale tunnetaan myös nimellä ”Indian Love Song”.


title: Cherokee (kappale)

text: Billy May sovitti kappaleesta instrumentaaliversion Charlie Barnetin orkesterille vuonna 1939, ja yhtyeen nauhoitus nousi Yhdysvaltojen listalla 15. sijalle. Barnet otti pidennetyn version sävellyksestä tunnuskappaleekseen nimellä ”Redskin Rhumba”. Pidennetyn kappaleen säveltäjäksi oli merkitty Barnet itse salanimellä ”Dale Bennett”. Barnetin tulkinta teki kappaleesta suositun jazzmuusikoiden keskuudessa, ja siitä onkin tullut yksi tyylilajin standardikappaleista. Muun muassa Count Basie, Sarah Vaughan, Bud Powell ja Clifford Brown ovat nauhoittaneet kappaleen. Charlie Parker käytti ”Cherokeen” sointukulkua vuoden 1945 sävellyksessään ”Ko-Ko”. Myös Buddy DeFrancon ”Swinging the Indian” perustuu kappaleen sointuihin.


title: Cherokee (kappale)

text: Kappale on rakenteeltaan 64 tahdin mittainen AABA ja alun perin B-duurissa. Melodia käyttää pentatonista asteikkoa ja pysyttelee asteikossa myös B-osassa tapahtuvien nopeiden sävellajin vaihdosten aikana. Sanoituksen kanssa kappale esiintyy usein naisartistien laulamana, vaikka ”suloisesta intiaanineidosta” kertova kappale on selvästi kirjoitettu mieslaulajalle.


title: Jean-Noël Diouf

text: Jean-Noël Diouf (s. 1. lokakuuta 1946) on senegalilainen roomalaiskatolinen piispa. Hänet vihittiin papiksi 3. huhtikuuta 1972 ja nimitettiin Tambacoundan hiippakunnan piispaksi 17. huhtikuuta 1989. Piispaksi vihkiminen seurasi 12. marraskuuta. Pääkonsekraattorina toimi Hyacinthe Thiandoum, jota avustivat Théodore-Adrien Sarr ja Pierre Sagna.


title: Théodore-Adrien Sarr

text: Théodore-Adrien Sarr (s. 28. marraskuuta 1936) on senegalilainen roomalaiskatolinen arkkipiispa ja kardinaali. Hänet vihki papiksi Dakarin arkkihiippakuntaan Hyacinthe Thiandoum 28. toukokuuta 1964. Hän sai 1. heinäkuuta 1974 nimityksen Kaolackin hiippakunnan piispaksi, ja hänet konsekroi piispaksi Théophile Albert Cadoux'n ja Augustin Sagnan avustama Thiandoum 24. marraskuuta.


title: Théodore-Adrien Sarr

text: Sarr sai 2. kesäkuuta 2000 nimityksen Dakarin arkkipiispaksi. Kardinaaliksi hänet valittiin 24. marraskuuta 2007, ja hänet asetettiin Santa Lucia a Piazza d'Armin kardinaalipapiksi 6. huhtikuuta 2008.


title: Augustin Sagna

text: Augustin Sagna (23. lokakuuta 1920 – 12. joulukuuta 2012) oli senegalilainen roomalaiskatolinen piispa. Hänet vihittiin papiksi 17. maaliskuuta 1950 ja nimitettiin Ziguinchorin hiippakunnan piispaksi 29. syyskuuta 1966. Piispaksi vihkiminen seurasi 15. tammikuuta 1967. Pääkonsekraattorina toimi Hyacinthe Thiandoum, jota avustivat Luc Auguste Sangaré ja Prosper Dodds.


title: Augustin Sagna

text: Sagna jäi eläkkeelle 75-vuotispäivänään 23. lokakuuta 1995.


title: Jean-Pierre Bassène

text: Jean-Pierre Bassène (s. 1. elokuuta 1951) on senegalilainen roomalaiskatolinen piispa. Hänet vihittiin papiksi 11. huhtikuuta 1980 ja nimitettiin Koldan hiippakunnan piispaksi 22. joulukuuta 1999. Piispaksi vihkiminen seurasi 29. huhtikuuta 2000. Pääkonsekraattorina toimi Augustin Sagna, jota avustivat Bernard Agré ja Robert Sarah.


title: Ernest Sambou

text: Ernest Sambou (s. 22. joulukuuta 1947) on senegalilainen roomalaiskatolinen piispa. Hänet vihittiin papiksi 29. joulukuuta 1975 ja nimitettiin Saint-Louis du Sénégalin hiippakunnan piispaksi 22. helmikuuta 2003. Piispaksi vihkiminen seurasi 29. kesäkuuta. Pääkonsekraattorina toimi Pierre Sagna, jota avustivat Théodore-Adrien Sarr ja Laurent Akran Mandjo.


title: Pierre Sagna

text: Pierre Sagna (11. heinäkuuta 1932 – 24. toukokuuta 2008) oli senegalilainen roomalaiskatolinen piispa. Hänet vihittiin spiritaanien papiksi 4. lokakuuta 1959 ja nimitettiin Saint-Louis du Sénégalin hiippakunnan piispaksi 19. joulukuuta 1974. Piispaksi vihkiminen seurasi 11. toukokuuta 1975. Pääkonsekraattorina toimi Augustin Sagna, jota avustivat Théodore-Adrien Sarr ja Michael Joseph Moloney.


title: Pierre Sagna

text: Sagna erosi tehtävistään 22. helmikuuta 2003.


title: Signature Pictures

text: Signature Pictures on yhdysvaltalainen tuotantoyhtiö, joka on keskittynyt tuottamaan elokuvia. Yhtiö on tuottanut elokuvia vuodesta 1993 lähtien.


title: Maixent Coly

text: Maixent Coly (10. syyskuuta 1949 – 24. elokuuta 2010) oli senegalilainen roomalaiskatolinen piispa. Hänet vihittiin papiksi 30. joulukuuta 1980 ja nimitettiin Ziguinchorin hiippakunnan koadjuuttoripiispaksi 5. huhtikuuta 1993. Piispaksi vihkiminen seurasi 11. joulukuuta. Pääkonsekraattorina toimi Augustin Sagna, jota avustivat Auguste Nobou ja Pierre Étienne Louis Eyt.


title: Maixent Coly

text: 23. lokakuuta 1995 Colysta tuli Ziguinchorin piispa, jona hän toimi kuolemaansa saakka.


title: Benjamin Ndiaye

text: Benjamin Ndiaye (s. 28. lokakuuta 1948) on senegalilainen roomalaiskatolinen piispa. Hänet vihittiin papiksi 21. elokuuta 1977 ja nimitettiin Kaolackin hiippakunnan piispaksi 15. kesäkuuta 2001. Piispaksi vihkiminen seurasi 24. marraskuuta. Pääkonsekraattorina toimi Théodore-Adrien Sarr, jota avustivat Pierre Sagna ja Jacques Yandé Sarr.


title: Jacques Sarr

text: Jacques Yandé Sarr (11. lokakuuta 1934 – 18. tammikuuta 2011) oli senegalilainen roomalaiskatolinen piispa. Hänet vihittiin papiksi 28. toukokuuta 1964 ja nimitettiin Thièsin hiippakunnan piispaksi 17. lokakuuta 1986. Piispaksi vihkiminen seurasi 1. maaliskuuta 1987. Pääkonsekraattorina toimi Sarrin aikoinaan myös papiksi vihkinyt Hyacinthe Thiandoum, jota avustivat Théodore-Adrien Sarr ja Joseph Dao.


title: Jacques Sarr

text: Sarr toimi hiippakuntansa johdossa kuolemaansa saakka.


title: François-Xavier Dione

text: François-Xavier Dione (kesäkuu 1919 – 4. helmikuuta 1985) oli senegalilainen roomalaiskatolinen piispa. Hänet vihittiin papiksi 18. huhtikuuta 1949 ja nimitettiin Thièsin hiippakunnan piispaksi 6. helmikuuta 1969. Piispaksi vihkiminen seurasi 15. toukokuuta. Pääkonsekraattorina toimi Hyacinthe Thiandoum, jota avustivat Prosper Dodds ja Augustin Sagna.


title: François-Xavier Dione

text: Dione toimi hiippakuntansa johdossa kuolemaansa saakka.


title: Hyacinthe Thiandoum

text: Hyacinthe Thiandoum (2. helmikuuta 1921 – 18. toukokuuta 2004) oli senegalilainen roomalaiskatolinen arkkipiispa ja kardinaali. Hänet vihki papiksi Marcel Lefebvre 18. huhtikuuta 1949, ja hänet nimitettiin Dakarin arkkihiippakunnan arkkipiispaksi 24. helmikuuta 1962. Piispaksi vihkiminen seurasi 20. toukokuuta. Pääkonsekraattorina toimi Émile André Jean-Marie Maury, jota avustivat Bernardin Gantin ja Prosper Dodds. Thiandoum osallistui Vatikaanin toiseen kirkolliskokoukseen.


title: Hyacinthe Thiandoum

text: 24. toukokuuta 1976 Thiandoum valittiin kardinaaliksi ja nimitettiin Santa Maria del Popolon kardinaalipapiksi. Hän osallistui vuoden 1978 kahteen konklaaviin. Hän jäi eläkkeelle 2. kesäkuuta 2000 ja kuoli neljä vuotta myöhemmin keuhkosyövän komplikaatioihin sairaalassa Aix-en-Provencessa.


title: Hyacinthe Thiandoum

text: Paavillisesta gregoriaanisesta yliopistosta valmistunut Thiandoum oli ensimmäinen kardinaali Senegalista. Hän piti yllä hyviä välejä muslimiyhteisöön.


title: Prosper Dodds

text: Prosper Paul Dodds (17. helmikuuta 1915 – 12. tammikuuta 1973) oli senegalilainen roomalaiskatolinen piispa. Hänet vihittiin spiritaanien papiksi 23. heinäkuuta 1939 ja nimitettiin Ziguinchorin prefektiksi 13. kesäkuuta 1947. 10. heinäkuuta 1952 Dodds sai nimityksen Ziguinchorin apostoliseksi vikaariksi ja Bennefan titulaaripiispaksi. Piispaksi vihkiminen seurasi 26. lokakuuta. Pääkonsekraattorina toimi Marcel Lefebvre, jota avustivat Georges-Henri Guibert ja Michel-Jules-Joseph-Marie Bernard.


title: Prosper Dodds

text: 14. syyskuuta 1955 Dodds sai nimityksen uuden Ziguinchorin hiippakunnan piispaksi. Hän siirtyi Saint-Louis du Sénégalin piispaksi saatuaan nimityksen 15. helmikuuta 1966. Hän osallistui Vatikaanin toiseen kirkolliskokoukseen ja kuoli virassa ollessaan.


title: Victoria Vetri

text: Victoria Vetri (s. 26. syyskuuta 1944) on yhdysvaltalainen malli ja näyttelijä. Vetri tunnetaan myös nimellä Angela Dorian, jolla hän oli Playboyn "Playmate of the Month" syyskuussa 1967, sekä "Playmate of the Year" vuonna 1968.


title: Victoria Vetri

text: 16. lokakuuta 2010 Vetri ampui miestään lähietäisyydeltä rintakehään asunnollaan Hollywoodissa, ja hänet pidätettiin samana päivänä. Hänen miehensä kiirehti sairaalaan heti tapahtuman jälkeen, ja selviytyi välikohtauksesta hengissä. Syyskuussa 2011 Vetri tuomittiin yhdeksäksi vuodeksi vankilaan taponyrityksestä.


title: Théophile Albert Cadoux

text: Théophile Albert Cadoux MSC (18. syyskuuta 1903 – 14. marraskuuta 1982) oli ranskalaissyntyinen, Senegalissa työskennellyt roomalaiskatolinen piispa. Hänet vihittiin papiksi 21. tammikuuta 1929 ja nimitettiin Kaolackin prefektiksi 29. maaliskuuta 1957.


title: Théophile Albert Cadoux

text: 6. heinäkuuta 1965 Cadoux sai nimityksen uuden Kaolackin hiippakunnan piispaksi. Piispaksi vihkiminen seurasi 29. elokuuta. Pääkonsekraattorina toimi Joseph-Charles Lefèbvre, jota avustivat Louis-Marie-Fernand de Bazelaire de Ruppierre ja Hyacinthe Thiandoum. Cadoux osallistui Vatikaanin toiseen kirkolliskokoukseen. Hän erosi tehtävistään piispana 1. heinäkuuta 1974.


title: Islamilainen pelastusrintama

text: Islamilainen pelastusrintama (, FIS, ) oli algerialainen islamistinen puolue, joka pyrki maan muuttamiseen šaria-lain mukaan hallituksi islamilaiseksi valtioksi. Puolue voitti vuoden 1991 vaalit ja sai yli 2/3 parlamenttipaikoista, mikä olisi riittänyt perustuslain muuttamiseen. Puolue kiellettiin 1992.


title: Islamilainen pelastusrintama

text: Marraskuussa 1988 Algerian perustuslaissa sallittiin muutkin puolueet kuin FLN, jonka jälkeen FIS perustettiin Algerissa 18. helmikuuta 1989. Perustajina olivat šeikki Abbassi Madani ja saarnaaja Ali Belhadj. Puolueen kannatus kasvoi nopeasti ja se voitti kesän 1990 paikallisvaalit. Toukokuussa 1991 puolue järjesti yleislakon valtapuolue FLN:n pyrittyä piirtämään vaalipiirien rajat uudelleen varmistaakseen kannatuksensa.


title: Islamilainen pelastusrintama

text: 26. joulukuuta 1991 FIS sai parlamenttivaalien ensimmäisellä kierroksella 48 % äänistä (Algeriassa käytettävän ranskalaisen järjestelmän mukaan vaalipiireissä joissa voittaja sai alle 50 % järjestettiin toinen kierros), mikä takasi sille jo 188 paikkaa parlamentin 231:sta. Armeija puuttui tuolloin asiaan ja pakotti presidentti Chadli Bendjedidin eroamaan ja nosti maanpaossa Marokossa olleen Mohamed Boudiafin presidentiksi. Maa julistettiin hätätilaan, FISin vielä vapaalla olleet johtajat pidätettiin ja tuomittiin ja puolue kiellettiin.


title: Islamilainen pelastusrintama

text: FIS perusti vuonna 1993 aseelliseksi siivekseen AIS:n (Armée Islamique du Salut). Algerian sisällissodassa AIS taisteli sekä maan armeijaa että toista islamilaista ryhmää, GIA:ta (Groupe Islamique Armé) vastaan.


title: Parnasso 1951–2011

text: Parnasso 1951–2011: Kirjallisuuslehden kuusi vuosikymmentä on Matti Suurpään kirjoittama kirjallisuuslehti Parnasson 60-vuotishistoriikki. Teoksen on vuonna 2011 julkaissut Otava.


title: Parnasso 1951–2011

text: Suurpää on itse ollut Parnasson liepeillä vuosikymmenet, tuntenut sen päätoimittajat ja kirjoittajat, kirjoittanut siihen itse ja on siksi käyttänyt kirjoittaessaan hyväksi omaa muistiaan.


title: Parnasso 1951–2011

text:
Esipuheessa Suurpää toteaa, että Parnasson kaikki arkistot ovat tuhoutuneet, viimeiset 2000-luvun alussa ikävän tietokatkoksen vuoksi. Hän ei ole kirjoittanut kirjallisuustiedettä eikä lehdistötutkimusta vaan luonnehtii kirjaansa kronikaksi ja pureutuu aiheeseen lehden sisällön kautta.
Suurpää taustoittaa Parnasson historiaa aloittamalla jatkosodan päättymisestä vuodesta 1944. Sen jälkeen hän etenee lehden ilmestymisestä alkaen päätoimittajittain kronologisesti. Parnasso on kaikkina aikoina sisältänyt muutakin kuin kirjallisuusaiheita, ja näille, elokuvalle, teatterille ja televisiolle hän on omistanut omat yksiköt. Tuoreimmat käsitellyt asiat ovat syksyltä 2010, ja päätteeksi on Parnasson päätoimittaja Jarmo Papinniemen ohjelmakirjoitus.


title: Parnasso 1951–2011

text:
Teoksen liitteissä on lueteltu Parnasson toimittajat ja lehden myöntämät palkinnot. Kirjan päättää 20-sivuinen henkilöhakemisto.
Jyrki Nummi toteaa esittelyssään, että teoksen arvo on merkittävä, vaikka sillä ei ole tutkimuksellisia tavoitteita: se luo kuvan sotien jälkeisen Suomen kirjallisesta elämästä, palauttaa hetkellisesti niihin sunnuntaitunnelmiin, jolloin ei ollut kiirettä mihinkään.


title: Parnasso 1951–2011

text: Hannu Waarala ei arvosta Suurpään teosta kaikilta osin, vaan tarttuu sen luettelomaisuuteen, mutta kiittää kuitenkin esimerkiksi jaksoa, jossa kerrotaan Parnasson unohtamat kirjailijat, kuten Marko Tapio, joka sittemmin Anne Friedin ansiosta on saanut ansaittua huomiota.


title: Parnasso 1951–2011

text: Manu Marttinen tiivistää arvionsa, että se vastaa kysymykseen, mitä lukijan tulee tietää, lainaukseen Juhani Salokanteleen kokoaman kirjan otsikosta. Hän toteaa myös, että kirjan avulla voi kohentaa yleissivistystään tiedoilla kuka kukin on ollut – tai halunnut olla – Suomen kirjallisuuspiireissä.


title: One Outs

text: One Outs () on baseballista kertova japanilainen manga- ja animesarja. Sitä julkaistiin alun perin seinen-lehti "Business Jumpissa" vuosina 1998–2006. Sarjan animeversiosta vastasi Madhouse, ja sitä alettiin esittää NTV:llä 7. lokakuuta 2008.


title: One Outs

text: Sarja alkaa kun baseball-joukkue Lycaonsin tähtilyöjä Hiromichi Kojima matkustaa Okinawalle harjoittelemaan. Siellä hän tapaa syöttäjä Toua Tokuchin, joka on baseball-pallolla pelattavan uhkapeli "One Outsin" kiistaton mestari. Kojiman voitettua Tokuchin uhkapelissä, hän saa syöttäjän liittymään joukkueeseensa. Tokuchi solmii joukkueen rahanhimoisen managerin kanssa sopimuksen, jossa hän saa palkkioksi 5 000 000 jeniä jokaisesta syöttämästään palosta, mutta vastaavasti joutuu maksamaan 50 000 000 jeniä jokaisesta päästämästään juoksusta.


title: Islamilaisen Maghrebin al-Qaida

text: Islamilaisen Maghrebin al-Qaida (, ) oli Pohjois-Afrikassa etenkin Saharan ja Sahelin alueella toiminut terroristijärjestö. Ennen vuotta 2007 sama ryhmä tunnettiin nimellä Groupe Salafiste pour la Prédication et le Combat. Ryhmän itsensä mukaan se on al-Qaidan paikallinen osasto.


title: Islamilaisen Maghrebin al-Qaida

text: Maaliskuussa 2017 ryhmä liittyi kolmen muun al-Qaidaan liitetyn ryhmän kanssa uudeksi järjestöksi nimeltä Jamaat Nusrat al-Islam wal-Muslimin eli JNIM.


title: Islamilaisen Maghrebin al-Qaida

text: Islamilaisen Maghrebin al-Qaidan ideologiassa sekoittuvat salafistiset ja jihadistiset aatteet. Sen tavoitteena oli puhdistaa Pohjois-Afrikka länsimaisista vaikutteista ja kaataa vääräuskoisina pidetyt alueen maiden hallitukset, sekä korvata ne vanhauskoista šarialakia noudattavalla hallinnolla. Paikalliset maat ovat Islamilaisen Magrebin al-Qaidan paikallinen päävastus, mutta se julisti Espanjan ja Ranskan pääasiallisiksi ulkoisiksi vihollisikseen.


title: Islamilaisen Maghrebin al-Qaida

text: Islamilaisen Maghrebin al-Qaida juontaa juurensa 1990-luvulle. Vuonna 1992 Algeriassa oli tarkoitus järjestää vapaat parlamenttivaalit, mutta kun alkoi näyttää siltä että islamistipuolueet voittaisivat vaalit, ne mitätöitiin armeijan tuella. Tilanne johti sisällissotaan islamistien ja hallintoa tukevan armeijan välillä. Vuonna 1999 islamistitaistelijat armahdettiin ja väkivallan määrä lähti laskuun. Yksi islamistiryhmistä, Groupe islamique armé eli GIA ei kuitenkaan hyväksynyt tarjottua armahdusta, vaan jatkoi taistelua. Näihin aikoihin GIA:sta irtosi sirpaleryhmä nimeltä Groupe Salafiste pour la Prédication et le Combat.


title: Islamilaisen Maghrebin al-Qaida

text: Groupe Salafiste pour la Prédication et le Combat julisti vuoden 2006 syyskuussa liittyneensä al-Qaidaan ja vuoden 2007 tammikuussa se vaihtoi nimensä muotoon Islamilaisen Maghrebin al-Qaida. Vain hieman myöhemmin järjestö teki pommi-iskuja Kabyliessa ja maan pääkaupunki Algerissa. Saman vuoden puolella järjestö pommitti myös esimerkiksi yhdysvaltalaisia diplomaatteja ja armeijan henkilöstöä kuljettaneita busseja, sekä yritti surmata Algerian presidentti Abdelaziz Bouteflikan itsemurhaiskulla. Pommi-iskujen lisäksi järjestö on myös ottanut ulkomaalaisia panttivankeja. Vuoden 2008 joulukuussa YK:n lähettiläs Robert Fowler ja tämän avustaja kaapattiin Nigerissä ja heidät vapautettiin seuraavan vuoden puolella. Vuonna 2010 järjestö surmasi ranskalaisen Michel Germaneaun ja seuraavan vuoden puolella myös saksalaisen Timbuktussa vangiksi otetun miehen. Vuoden 2013 puolella järjestön uskotaan heikenneen merkittävästi, kun siitä irtautui useita sirpaleryhmiä. Toukokuussa 2013 järjestön jäsenet ottivat yhteen tunisialaisten turvallisuusjoukkojen kanssa vuoristoalueella lähellä Algerian rajaa.


title: Islamilaisen Maghrebin al-Qaida

text: Tunisian hallitus on syyttänyt Islamilaisen Maghrebin al-Qaidan alaryhmittymää "Okba Ibn Nafaan prikaatia" Bardon kansallismuseon iskusta 18. maaliskuuta 2015. Poliisin hyökkäyksessä 28. maaliskuuta kuoli yhdeksän ryhmittymän jäsentä. Tammikuussa 2016 Islamilaisen Maghrebin a-Qaida otti vastuun terrori-iskuista Burkina Fason pääkaupunki Ouagadougoussa. Terroristit hyökkäsivät kahteen hotelliin ja kahvilaan, jossa sai surmansa 28 henkilöä.


title: Islamilaisen Maghrebin al-Qaida

text: Maaliskuussa 2017 neljä al-Qaidaan liitoksissa ollutta ryhmää, al-Murabitoun, Ansar Dine, Macinan vapautusrintama ja Islamilaisen Maghrebin al-Qaida liittyivät yhdeksi järjestöksi nimellä Jamaat Nusrat al-Islam wal-Muslimin eli JNIM.


title: Islamilaisen Maghrebin al-Qaida

text: Islamilaisen Maghrebin al-Qaidan johtajana toimii Abou Mossab Abdelwadoud, jonka uskotaan olleen asemassaan vuodesta 2004 lähtien. Toinen tunnettu järjestön johtohahmo oli Mokhtar Belmokhtar, joka kuitenkin erosi liikkeestä vuonna 2012 jouduttuaan erimielisyyksiin muun johdon kanssa. Islamilaisen Maghrebin al-Qaidalla oli noin 1 000 jäsentä Algeriassa ja jonkin verran vähemmän Sahelin alueella Tšadissa, Malissa ja Mauritaniassa. Sillä oli soluja myös Nigeriassa, Libyassa ja Tunisiassa. Monet järjestön johtajista olivat Neuvostoliiton vastaisen Afganistanin sodan veteraaneja.


title: Eduardo Herrera Riera

text: Eduardo Herrera Riera (7. syyskuuta 1927 Carora – 27. lokakuuta 2012) oli venezuelalainen roomalaiskatolinen piispa. Hänet vihittiin papiksi Barquisimeton hiippakuntaan 8. joulukuuta 1955 ja nimitettiin Cumanán hiippakunnan vihkipiispaksi sekä Sestan titulaaripiispaksi 7. tammikuuta 1965. Piispaksi vihkiminen seurasi 25. maaliskuuta. Pääkonsekraattorina toimi Luigi Dadaglio, jota avustivat Críspulo Benítez Fontúrvel ja Crisanto Darío Mata Cova.


title: Eduardo Herrera Riera

text: 30. marraskuuta 1966 Herrera Riera sai nimityksen Guanaren piispaksi. Hän toimi tässä tehtävässä, kunnes tuli 31. lokakuuta 1970 nimitetyksi Barquisimeton vihkipiispaksi ja Ubazan titulaaripiispaksi. 5. heinäkuuta 1994 hänet nimitettiin Caroran piispaksi, jona hän toimi eläkkeelle jäämiseensä (5. joulukuuta 2003) saakka.


title: Eduardo Herrera Riera

text: Herrera Riera osallistui Vatikaanin toiseen kirkolliskokoukseen.


title: Vähimpien oikeuksien periaate

text: Vähimpien oikeuksien periaate eli pienimmän oikeuden periaate on tietoturvallisuuteen liittyvä käsite, jonka mukaan tietojärjestelmän käyttöoikeudet tulee rajata suppeimpiin mahdollisiin oikeuksiin, joilla käyttäjä tai prosessi kykenee suoriutumaan sille määrätystä tehtävästä. Käyttöoikeudet tulee rajata myös ajallisesti lyhyimpään mahdolliseen ajanjaksoon, jonka aikana tehtävä voidaan suorittaa. Vähimpien oikeuksien periaatteen tarkoitus on rajata virheistä ja tarkoituksellisesta haitantehosta syntyvät vahingot mahdollisimman pieniksi. Tämän avulla muun muassa haittaohjelmien ja krakkerien järjestelmään aiheuttamia vahinkoja voidaan rajoittaa. Myös eri prosessien väliset vuorovaikutustilanteet, ja samalla näiden tilanteiden aiheuttamat ongelmat, vähenevät. Periaatteen esitteli ensimmäisenä Jerome Saltzer vuonna 1975.


title: Francisco de Guruceaga Iturriza

text: Francisco de Guruceaga Iturriza (28. tammikuuta 1928 – 10. helmikuuta 2012) oli venezuelalainen roomalaiskatolinen piispa. Hänet vihittiin Opus Dein papiksi 14. elokuuta 1960 ja nimitettiin Ciudad Bolívarin arkkihiippakunnan vihkipiispaksi sekä Villa Regiksen titulaaripiispaksi 31. maaliskuuta 1967. Piispaksi vihkiminen seurasi 21. toukokuuta. Pääkonsekraattorina toimi José Humberto Quintero Parra, jota avustivat Críspulo Benítez Fontúrvel ja Crisanto Darío Mata Cova.


title: Francisco de Guruceaga Iturriza

text: De Guruceaga Iturriza sai 18. kesäkuuta 1969 nimityksen Margaritan ja 2. lokakuuta 1973 La Guairan hiippakunnan piispaksi. Hän erosi tehtävistään 18. lokakuuta 2001.


title: Raffu Valtonen

text: Fredrik "Raffu" Valtonen (21. toukokuuta 1914 – 9. huhtikuuta 2000) oli turkulainen muusikko, kapellimestari, viulisti, saksofonisti ja laulaja. Director musices -arvonimen tasavallan presidentti myönsi hänelle vuonna 1987.


title: Raffu Valtonen

text: Raffu Valtonen sekä 1929 perustettu orkesteri Inari oli tunnettu esiintyjä Turussa ja lähiseudulla yli 60 vuoden ajan. Perustavassa kokoonpanossa soittivat Raffu, hänen veljensä Ruben Valtonen, Paavo Lindholm ja Eino Koskinen. Lindholmin mentyä asepalvelukseen tuli rumpaliksi Einari Valtonen. Inarin perustamisen aikaan Valtonen oli 15-vuotias ja nuorin Valtosen veljeksistä. Pojat nimesivät orkesterinsa Inariksi, vastalauseeksi tuona aikana suuressa muodissa olleille ulkolaisille nimille.


title: Raffu Valtonen

text: Runsaaseen 60 vuoteen mahtuu paljon. Saavutus on jo se, että Inari toimi amatöörivoimin yhtäjaksoisesti 1990–luvun alkupuolelle.


title: Raffu Valtonen

text: Inarin hyvin alkanut ura jatkui menestyksellisesti sotavuosiin asti, jotka ymmärrettävästi lopettivat yleisten tanssien järjestämisen. Sota-aikana Inari kierteli viihdyttämässä rannikkotykistömme sotilaita kaikilla Suomenlahden linnakkeilla. Vuonna 1945 Puolustusvoimat pyysi Inaria viihdekiertueittensa vetäjäksi, ja niin lähtivät vauhtiin Raffun & Inarin tahdittamat aseveli-illat ja muut kiertueen viihdehetket. Näillä kiertueilla kokoonpano oli 8 – 12 miestä ja niiden loputtuakin hyväksi osoittautunut isompi kokoonpano säilyttää edelleen.


title: Raffu Valtonen

text: Alkoi 50–luku ja isojen orkesterien aika. Muotiin tulivat foxtrotit, jive, samba ja muut latinalaiset rytmit. Inari veti tanssinystäviä Turun palokunnantalolle ja muihin tuon ajan suosikkipaikkoihin. Jonot olivat jopa satojen metrien pituisia.


title: Raffu Valtonen

text: Vuonna 1957 pyydettiin Raffu Valtosta ravintola Itämeren orkesterinjohtajaksi, jona hän toimi menestyksekkäästi aina vuoteen 1960 asti. Itämeren kauden jälkeen palasi Valtonen taas omiensa pariin ja Inarin toiminta jatkui kuten vanhaan hyvään aikaan, tosin suurten orkesterien aika oli jo auttamattomasti ohi ja Inarikin palasi alkuaikojensa 4–6 miehen kokoonpanoon.


title: Raffu Valtonen

text: Inarin periaatteena oli soittaa hyvää musiikkia tilaisuuden ja tunnelman mukaan. Ohjelmiston monipuolisuudesta oli osoituksena myös se, että Inari viihdytti ystäviään mitä erilaisemmissa tilaisuuksissa: suurissa juhlissa, suosituissa viihdetapahtumissa, ravintoloissa, tanssipaikoilla sekä yritys- ja yksityistilaisuuksissa. Turkulaiset muistavat Raffu Valtosen ja Valter Nymanin johtamat sekä Inarin säestämät yhteislauluillat Turun Vartiovuorenmäellä 1960- ja 1970-luvuilla. Kesäisin maanantai-iltaisin pidetyt tilaisuudet keräsivät tuhatpäisen yleisön. Myös radioesiintymiset olivat Valtosen ryhmälle tuttuja tilanteita. Inarin muistavat monet tuon ajan radionkuuntelijat turkulaisten paikallisesitysten viihdyttäjänä.


title: Raffu Valtonen

text: Valtonen oli mukana perustamassa Turun Soitannollista Kerhoa ja taitavana organisaattorina toimi pitkään viihdetoimikunnan vetäjänä.


title: Raffu Valtonen

text: Raffu Valtonen teki päivätyönsä Turun ja Porin lääninhallituksen vahtimestarina eikä koskaan pyrkinyt muusikkona laajempaan maineeseen. Inarin aktiiviaikana ei ollut tapana, että paikalliset orkesterit tekevät omia levyjä; markkinointi tällä tasolla ei kuulunut ajan kuvaan. Valtosen yksityiskokoelmassa on tallenteita eri tilaisuuksien musiikista, mutta levyn tekemiseen hänet houkutteli Rauno Lepistö 1979 ja äänitykset tehtiin Studio 55:ssä Turussa. Ilman Lepistöä ei Inarin musiikista olisi jäänyt jälkipolville mitään tallennetta. Levyn kappaleista valtaosa on Valtosen itsensä säveltämää ja sanoittamaa, mutta "Raffu & Inari juhlatuulella" -levy on jo keräilyharvinaisuus.


title: Manuel Felipe Díaz Sánchez

text: Manuel Felipe Díaz Sánchez (s. 5. toukokuuta 1955) on venezuelalainen roomalaiskatolinen arkkipiispa. Hänet vihittiin papiksi Barquisimeton arkkihiippakuntaan 14. heinäkuuta 1979 ja nimitettiin Cumanán arkkihiippakunnan vihkipiispaksi sekä Sitifiksen titulaaripiispaksi 27. helmikuuta 1997. Piispaksi vihkiminen seurasi 24. toukokuuta. Pääkonsekraattorina toimi Alfredo José Rodríguez Figueroa, jota avustivat Tulio Manuel Chirivella Varela ja Eduardo Herrera Riera.


title: Manuel Felipe Díaz Sánchez

text: 4. huhtikuuta 2000 Díaz Sánchez sai nimityksen Carúpanon piispaksi ja 10. joulukuuta 2008 Calabozon arkkipiispaksi.


title: Noël Kokora-Tekry

text: Noël Kokora-Tekry (8. maaliskuuta 1922 – 9. elokuuta 2001) oli norsunluurannikkolainen roomalaiskatolinen arkkipiispa. Hänet vihittiin papiksi 9. tammikuuta 1949 ja nimitettiin Gagnoan hiippakunnan piispaksi 11. maaliskuuta 1971. Piispaksi vihkiminen seurasi 30. toukokuuta. Pääkonsekraattorina toimi Jean Marie Etrillard, jota avustivat Eugène Abissa Kwaku ja Augustin Sagna.


title: Noël Kokora-Tekry

text: 19. joulukuuta 1994 Gagnoasta tuli arkkihiippakunta. Kokora-Tekry jatkoi sen johtamista arkkipiispana, kunnes jäi eläkkeelle 2001.


title: Detail

text: Detail tai details voi viitata:


title: Eugène-Jacques Grellier

text: Eugène-Jacques Grellier (3. tammikuuta 1850 – 23. helmikuuta 1939) oli ranskalainen roomalaiskatolinen arkkipiispa. Hänet vihittiin papiksi 20. joulukuuta 1873 ja nimitettiin Lavalin hiippakunnan piispaksi 21. helmikuuta 1906. Piispaksi vihkiminen seurasi 25. helmikuuta. Pääkonsekraattorina toimi paavi Pius X, jota avustivat Louis-Henri-Joseph Luçon ja Emile-Christophe Enard.


title: Eugène-Jacques Grellier

text: Grellier jäi eläkkeelle 15. kesäkuuta 1936 ja sai samana päivänä nimityksen Caesarea in Cappadocian titulaariarkkipiispaksi.


title: Self-portrait

text: Self portrait tai self-portrait voi viitata:


title: Sinav

text: Sinav on vuonna 2006 ensi-iltansa saanut turkkilainen komedia- ja draamaelokuva, jonka on ohjannut Ömer Faruk Sorak. Elokuvan pääosissa nähdään Yağmur Atacan, İsmail Hacıoğlu, Rüya Önal, Tuba Büyüküstün, Caner Özyurtlu, Altan Erkekli ja Volkan Demirok. Jean-Claude Van Damme tekee elokuvassa pienen roolin ammattirosvona. Hän teki roolinsa ilmaiseksi ja suoritti oman roolinsa kuvaukset kolmessa päivässä.


title: Sinav

text: Mert, Sinan, Gamze, Kaan ja Uluç kokevat lukiossa opiskelun hankalaksi ja he kärsivät suurista paineista tulevan yliopiston pääsykokeen vuoksi. Heidän täytyy pitää arvosanat korkeina, mutta tilanne näyttää huonolta. Opiskelijat päättävät kuitenkin varastaa koevastauksia kokeisiin ja onnistuneen keikan päätteeksi he suunnittelevat myös murtautuvansa yliopiston tietopankkiin saadakseen selville pääsykokeen vastaukset. Tehtävä on kuitenkin vielä hankalempi, sillä valtion viraston tekemiä kokeita vartioi aseistetut vartijat. Opiskelijat päättävät ottaa yhteyttä mestarivarkaaseen Charlesiin ja suostutella hänet tulemaan Turkkiin.


title: In Between

text: In Between voi viitata:


title: Illusionisti

text: Illusionisti ("L’Illusionniste") on ranskalainen, Jacques Tatin hengessä toteutettu piirrosanimaatio.


title: Illusionisti

text: Nyt-liitteessä neljä kriitikkoa antoi elokuvalle pistekeskiarvon 4,0.


title: Diego Rafael Padrón Sánchez

text: Diego Rafael Padrón Sánchez (s. 17. toukokuuta 1939) on venezuelalainen roomalaiskatolinen arkkipiispa. Hänet vihittiin papiksi 4. elokuuta 1963 ja nimitettiin Caracasin arkkihiippakunnan vihkipiispaksi sekä Gisipan titulaaripiispaksi 4. huhtikuuta 1990. Piispaksi vihkiminen seurasi 27. toukokuuta. Pääkonsekraattorina toimi José Alí Lebrún Moratinos, jota avustivat Domingo Roa Pérez ja Miguel Antonio Salas Salas.


title: Diego Rafael Padrón Sánchez

text: Padrón Sánchez sai 7. toukokuuta 1994 nimityksen Maturínin piispaksi ja 27. maaliskuuta 2002 Cumanán arkkipiispaksi.


title: José Sótero Valero Ruz

text: José Sótero Valero Ruz (22. huhtikuuta 1936 – 29. kesäkuuta 2012) oli venezuelalainen roomalaiskatolinen piispa. Hänet vihittiin papiksi 16. toukokuuta 1964 ja nimitettiin Valencia en Venezuelan arkkihiippakunnan vihkipiispaksi sekä Alban titulaaripiispaksi 9. toukokuuta 1998. Piispaksi vihkiminen seurasi 27. kesäkuuta. Pääkonsekraattorina toimi Jorge Urosa, jota avustivat Diego Rafael Padrón Sánchez ja Pedro Nicolás Bermúdez Villamizar.


title: José Sótero Valero Ruz

text: 19. maaliskuuta 2001 Valero Ruz sai nimityksen Guanaren hiippakunnan piispaksi, jona hän toimi, kunnes jäi eläkkeelle 12. lokakuuta 2011.


title: Sairaan onnellinen

text: Sairaan onnellinen ("Sykt lykkelig") on norjalainen komediaelokuva keskenään suhteisiin ryhtyvistä naapureista.


title: Sairaan onnellinen

text: Nyt-liitteessä kolme kriitikkoa antoi elokuvalle pistekeskiarvon 2,7.


title: Pedro Nicolás Bermúdez Villamizar

text: Pedro Nicolás Bermúdez Villamizar (s. 8. kesäkuuta 1929 Rubio) on venezuelalainen roomalaiskatolinen piispa. Hänet vihittiin Jeesuksen ja Marian kongregaation eli eudistien papiksi 15. elokuuta 1953 ja nimitettiin Caracasin arkkihiippakunnan vihkipiispaksi sekä Lamsortin titulaaripiispaksi 15. helmikuuta 1997. Piispaksi vihkiminen seurasi 19. huhtikuuta. Pääkonsekraattorina toimi Antonio Ignacio Velasco Garcia, jota avustivat Miguel Antonio Salas Salas ja Vicente Ramón Hernández Peña.


title: Pedro Nicolás Bermúdez Villamizar

text: Bermúdez Villamizar jäi eläkkeelle 17. tammikuuta 2009.


title: Roberto Antonio Dávila Uzcátegui

text: Roberto Antonio Dávila Uzcátegui (s. 6. marraskuuta 1929 Mérida) on venezuelalainen roomalaiskatolinen piispa. Hänet vihittiin papiksi 31. lokakuuta 1954 ja nimitettiin San Fernando de Apuren prelaatiksi sekä Aurusulianan titulaaripiispaksi 23. kesäkuuta 1972. Piispaksi vihkiminen seurasi 10. syyskuuta. Pääkonsekraattorina toimi Antonio del Giudice, jota avustivat Angel Pérez Cisneros ja Domingo Roa Pérez.


title: Roberto Antonio Dávila Uzcátegui

text: 12. marraskuuta 1974 Dávila Uzcátegui nimitettiin San Fernando de Apuren piispaksi, jona hän toimi, kunnes erosi 23. kesäkuuta 1992 ja sai nimityksen Caracasin vihkipiispaksi sen Arindelan titulaaripiispaksi. Hän jäi eläkkeelle 12. joulukuuta 2005.


title: Angel Pérez Cisneros

text: Angel Pérez Cisneros (30. syyskuuta 1911 – 26. marraskuuta 1987) oli venezuelalainen roomalaiskatolinen arkkipiispa. Hänet vihittiin papiksi 1. heinäkuuta 1937 ja nimitettiin Barcelonan (Venezuela) hiippakunnan piispaksi 23. toukokuuta 1960. Piispaksi vihkiminen seurasi 25. heinäkuuta. Pääkonsekraattorina toimi Acacio Chacón Guerra, jota avustivat Juan José Bernal Ortiz ja José Rincón Bonilla.


title: Angel Pérez Cisneros

text: 25. heinäkuuta 1969 Pérez Cisneros sai nimityksen Méridan arkkihiippakunnan koadjuuttoriarkkipiispaksi ja Castellon titulaariarkkipiispaksi. 30. elokuuta 1972 hänestä tuli Méridan arkkipiispa, jona hän toimi, kunnes erosi tehtävistään 20. elokuuta 1979.


title: Angel Pérez Cisneros

text: Pérez Cisneros osallistui Vatikaanin toiseen kirkolliskokoukseen.


title: Acacio Chacón Guerra

text: Acacio Chacón Guerra (8. kesäkuuta 1884 – 2. maaliskuuta 1978) oli venezuelalainen roomalaiskatolinen arkkipiispa. Hänet vihittiin papiksi 1. marraskuuta 1907 ja nimitettiin Méridan arkkihiippakunnan koadjuuttoriarkkipiispaksi sekä Milevumin titulaariarkkipiispaksi 10. toukokuuta 1926. Piispaksi vihkiminen seurasi 29. elokuuta. Pääkonsekraattorina toimi Antonio Ramón Silva, jota avustivat Tomás Antonio Sanmiguel Díaz ja Enrique María Dubuc Moreno.


title: Acacio Chacón Guerra

text: 1. elokuuta 1927 Chacón Guerrasta tuli Méridan arkkipiispa. Jäätyään eläkkeelle 15. joulukuuta 1966 hän sai nimityksen Scebatianan titulaariarkkipiispaksi, jona hän toimi, kunnes erosi 19. tammikuuta 1971. Hän osallistui Vatikaanin toiseen kirkolliskokoukseen.


title: Francisco Marvéz

text: Francisco Marvéz (10. marraskuuta 1839 – 17. joulukuuta 1904) oli venezuelalainen roomalaiskatolinen piispa. Hänet vihittiin papiksi 19. joulukuuta 1863 ja nimitettiin Zulian hiippakunnan piispaksi 21. lokakuuta 1897. Piispaksi vihkiminen seurasi 16. tammikuuta 1898. Pääkonsekraattorina toimi Críspulo Uzcátegui, jota avusti Antonio Ramón Silva.


title: Francisco Marvéz

text: Marvéz johti hiippakuntaansa kuolemaansa saakka.


title: Gustavo García Naranjo

text: Gustavo García Naranjo (s. 1. heinäkuuta 1944 Caracas) on venezuelalainen roomalaiskatolinen piispa. Hänet vihki papiksi paavi Paavali VI 29. kesäkuuta 1975. Hänet nimitettiin Guarenasin hiippakunnan piispaksi 30. marraskuuta 1996 ja vihittiin piispaksi 11. tammikuuta 1997. Pääkonsekraattorina toimi Mario del Valle Moronta Rodríguez, jota avustivat Pío Bello Ricardo ja José Vicente Henriquez Andueza.


title: Kaupallista paskaa

text: Kaupallista paskaa on suomalaisen Vandaalit-yhtyeen viides studioalbumi. Se julkaistiin 7. syyskuuta 2011. Albumilta julkaistiin singlet "Karvoja korvissa" ja "Kaaokseen".


title: Kaupallista paskaa

text: Kaikki kappaleet sanoittanut Häkli ja sovittanut Vandaalit.


title: César Ramón Ortega Herrera

text: César Ramón Ortega Herrera (s. 16. heinäkuuta 1938) on venezuelalainen roomalaiskatolinen piispa. Hänet vihittiin papiksi 30. kesäkuuta 1963 ja nimitettiin Margaritan hiippakunnan piispaksi 25. elokuuta 1983. Piispaksi vihkiminen seurasi 28. lokakuuta. Pääkonsekraattorina toimi Crisanto Darío Mata Cova, jota avustivat Tomás Enrique Márquez Gómez ja Constantino Maradei Donato.


title: César Ramón Ortega Herrera

text: 21. kesäkuuta 1997 Ortega Herrera sai nimityksen Barcelonan (Venezuela) hiippakunnan apostoliseksi hallitsijaksi ja 15. heinäkuuta 1998 piispaksi.


title: Funny Girl

text: Funny Girl voi tarkoittaa ainakin seuraavia:


title: Teratogeeni

text: Teratogeeni on tekijä, joka aiheuttaa sikiövaurioita ja epämuodostumia. Teratogeeneja ovat esimerkiksi säteily, virukset ja tietyt kemikaalit. Yksi tunnetuimmista teratogeeneista on ollut talidomidi, jota käytettiin raskaudenaikaiseen pahoinvointiin ennen kuin sen voimakkaat teratogeeniset vaikutukset tiedettiin. Alkoholin käyttöön liitettyjä epämuodostumia voivat olla esimerkiksi poikkeavat kämmenpoimut, kapea luomirako, sydänviat, selkärangan nikamafuusio tai rajoittuneet nikamaliikkeet.


title: Helímenas de Jesús Rojo Paredes

text: Helímenas de Jesús Rojo Paredes (s. 22. huhtikuuta 1926) on venezuelalainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 8. heinäkuuta 1950 ja nimitettiin Calabozon hiippakunnan piispaksi 24. maaliskuuta 1980. Piispaksi vihkiminen seurasi 18. toukokuuta. Pääkonsekraattorina toimi Miguel Antonio Salas Salas, jota avustivat Domingo Roa Pérez ja José Alí Lebrún Moratinos.


title: Helímenas de Jesús Rojo Paredes

text: 17. kesäkuuta 1995 Calabozo korotettiin arkkihiippakunnaksi. Rojo Paredes jatkoi sen johtamista arkkipiispana, kunnes jäi eläkkeelle 27. joulukuuta 2001.


title: Víctor Manuel Pérez Rojas

text: Víctor Manuel Pérez Rojas (s. 17. lokakuuta 1940) on venezuelalainen roomalaiskatolinen piispa. Hänet vihittiin papiksi 11. syyskuuta 1965 ja nimitettiin Calabozon arkkihiippakunnan vihkipiispaksi sekä Tagarian titulaaripiispaksi 9. toukokuuta 1998. Piispaksi vihkiminen seurasi 23. kesäkuuta. Pääkonsekraattorina toimi Helímenas de Jesús Rojo Paredes, jota avustivat Miguel Antonio Salas Salas ja Baltazar Enrique Porras Cardozo.


title: Víctor Manuel Pérez Rojas

text: 7. marraskuuta 2001 Pérez Rojas sai nimityksen San Fernando de Apuren hiippakunnan piispaksi.


title: Universaalipragmatiikka

text: Universaalipragmatiikka tutkii, mitkä ehdot ovat välttämättömiä ymmärryksen saavuttamiseksi viestinnän kautta. Jürgen Habermas kehitti käsitteen 1970-luvulla; Habermas esittää, että inhimillinen kilpailu, konfliktit ja strateginen toiminta ovat epäonnistuneet pyrkimyksissä ymmärryksen saavuttamiseksi.


title: Universaalipragmatiikka

text: Habermasille ymmärryksen saavuttamisella pyritään intersubjektiiviseen vastavuoroisuuteen, kuten jaettuun tietämykseen, molemminpuoliseen luottamukseen.


title: Miguel Antonio Salas Salas

text: Miguel Antonio Salas Salas (29. syyskuuta 1915 – 30. lokakuuta 2003) oli venezuelalainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 24. maaliskuuta 1943 ja nimitettiin Calabozon hiippakunnan piispaksi 16. tammikuuta 1961. Piispaksi vihkiminen seurasi 2. helmikuuta. Pääkonsekraattorina toimi José Humberto Quintero Parra, jota avustivat Giuseppe Misuraca ja Ramón J. Lizardi. Salas Salas osallistui Vatikaanin toiseen kirkolliskokoukseen.


title: Miguel Antonio Salas Salas

text: Salas Salas nimitettiin 20. elokuuta 1979 Méridan arkkihiippakunnan arkkipiispaksi, jona hän toimi, kunnes jäi eläkkeelle 30. lokakuuta 1991. Hän kuoli päivälleen kaksitoista vuotta myöhemmin.


title: Kähäri

text: Kähäri voi tarkoittaa:


title: Dara (linnoitus)

text: Dara tai Daras (, myös Anastasiopolis) oli linnoitettu kaupunki Pohjois-Mesopotamiassa. Sen rakennutti Itä-Rooman keisari Anastasios I vuosina 505–507 linnoitukseksi Itä-Rooman ja Persian väliselle rajalle. Daran rauniot sijaitsevat Kaakkois-Turkissa, Mardinin maakunnassa lähellä Syyrian rajaa. Paikalla on nykyään turkkilainen Oğuzin kylä.


title: Dara (linnoitus)

text: Kaupunki oli vuosina 527–532 Mesopotamian sotilaskomentajan eli "duxin" asemapaikka ja ehkä myös "magister militum per Orientemin" asemapaikka vuodesta 540 vuoteen 573, jolloin persialaiset valtasivat sen. Dara palautettiin roomalaisille vuonna 591, mutta persialaiset valtasivat sen uudestaan vuonna 604. Roomalaiset saivat sen takaisin vuonna 628, mutta se menetettiin lopullisesti arabeille vuonna 639.


title: Dara (linnoitus)

text: Kaupungin lähellä käytiin Daran taistelu vuonna 530.


title: Daniil Sobtšenko

text: Daniil Jevgenjevitš Sobtšenko (, , 13. huhtikuuta 1991 Kiova, Ukrainan SNT, Neuvostoliitto – 7. syyskuuta 2011 Jaroslavl, Venäjä) oli venäläis-ukrainalainen jääkiekkoilija, pelipaikaltaan keskushyökkääjä. Hän pelasi vuosina 2009–2011 KHL-liigaa Lokomotiv Jaroslavlin joukkueessa yhteensä 51 runkosarja- ja 17 playoff-ottelun verran tehoin 6+3=9. Jäähyminuutteja kertyi 28. San Jose Sharks varasi Sobtšenkon 166. pelaajana .


title: Daniil Sobtšenko

text: Sobtšenko syntyi Ukrainassa, mutta hän aloitti pelaamisen Venäjällä ja Lokomotiv Jaroslavlissa. Hän pelasi ensimmäiset miesten pelinsä kaudella 2007–2008 Jaroslavlin kakkosjoukkueessa, Venäjän kolmanneksi korkeimmalla sarjatasolla Pervaja Ligassa. Seuraavalla kaudella Sobtšenko oli tehoilla 57+30=87 sarjan maalipörssin voittaja sekä pistepörssin toinen Dynamo Moskovan kakkosjoukkueen Nikita Dvuretšenskin kanssa.


title: Daniil Sobtšenko

text: Kausi 2009–2010 oli Sobtšenkon debyytti- ja tulokaskausi Jaroslavlin KHL-joukkuessa, jossa hän teki kauden aikana 35 runkosarja- ja kuudessa playoff-ottelussa tehot 5+1=6. Sobtšenko pelasi kauden aikana myös Loko Jaroslavlissa kuusi ottelua nuorten sarjaa, MHL:ää. Kaudella 2010–2011 hän pelasi KHL:ssä 16 runkosarja -ja 11 playoff-ottelua tehoin 1+2=3 sekä 14 runkosarjaottelua nuorten sarjassa.


title: Daniil Sobtšenko

text: San Jose Sharks varasi Sobtšenkon kuudennella kierroksella 166. pelaajana . Hän kuitenkin kuoli 7. syyskuuta 2011, kun Lokomotiv Jaroslavlin joukkuetta kuljettanut Jakovlev Jak-42 -tyyppinen kone syöksyi maahan Venäjällä, lähellä Jaroslavlin kaupunkia. Kone oli matkalla Minskiin, jossa joukkueen oli tarkoitus pelata kauden ensimmäinen ottelu Dinamo Minskiä vastaan.


title: Daniil Sobtšenko

text: Sobtšenko edusti kansainvälisissä peleissä Venäjää ja oli voittamassa alle 20-vuotiaiden maailmanmestaruuden vuonna 2011. Hän oli neljällä osumallaan Vladimir Tarasenkon ja Jevgeni Kuznetsovin kanssa Venäjän toiseksi paras maalintekijä. Sobtšenko pelasi myös alle 17-vuotiaiden World Hockey Challengessa vuonna 2008, jolloin hän jakoi kolmella osumallaan Venäjän sisäisen maalipörssin voiton Sergei Tšvanovin kanssa.


title: Daniil Sobtšenko

text: Sobtšenkon isä Jevgeni pelasi kaudella 2010–2011 puolustajana Ukrainan pääsarjaa Berkut Kiovassa.


title: Baltazar Enrique Porras Cardozo

text: Baltazar Enrique Porras Cardozo (s. 10. lokakuuta 1944 Caracas) on venezuelalainen roomalaiskatolinen arkkipiispa. Hänet vihki papiksi Miguel Antonio Salas Salas 30. heinäkuuta 1967, ja hänet nimitettiin Méridan arkkihiippakunnan vihkipiispaksi sekä Lamdian titulaaripiispaksi 23. heinäkuuta 1983. Piispaksi vihkiminen seurasi 17. syyskuuta. Pääkonsekraattorina toimi José Alí Lebrún Moratinos, jota avustivat Salas Salas ja Domingo Roa Pérez.


title: Baltazar Enrique Porras Cardozo

text: Porras Cardozo sai 30. lokakuuta 1991 nimityksen Méridan arkkipiispaksi.


title: Luis Alfonso Márquez Molina

text: Luis Alfonso Márquez Molina (s. 17. joulukuuta 1936) on venezuelalainen roomalaiskatolinen piispa. Hänet vihittiin Jeesuksen ja Marian kongregaation eli eudistien papiksi 29. kesäkuuta 1962 ja nimitettiin Méridan arkkihiippakunnan vihkipiispaksi sekä Turris Rotundan titulaaripiispaksi 18. lokakuuta 2001. Piispaksi vihkiminen seurasi 12. tammikuuta 2002. Pääkonsekraattorina toimi Baltazar Enrique Porras Cardozo, jota avustivat Antonio José López Castillo ja Manuel Felipe Díaz Sánchez.


title: Luis Alfonso Márquez Molina

text: Márquez Molina jäi eläkkeelle 15. heinäkuuta 2013.


title: Deliberatiivinen demokratia

text: Deliberatiivinen demokratia eli keskusteleva demokratia on demokratian muoto, jossa julkinen keskustelu muodostaa keskeisen osan legitiimissä lainsäädännön valmistelussa. Keskustelussa edellytetään yhdenvertaista mielipiteiden huomioon ottamista kaikilta asianosaisilta väestöryhmiltä. Deliberatiivisessa demokratiassa on sekä konsensus-päätöksenteon että enemmistösäännön elementtejä, ja se eroaa perinteisestä demokraattisesta teoriasta siinä, että kansalaisen osallistumisessa korostetaan päätössääntöjen arviointikriteerien määrittelyyn tähtäävää keskustelua perinteisen äänestämisen sijaan.


title: Deliberatiivinen demokratia

text: Se sisältää elementtejä sekä edustuksellisesta että suorasta demokratiasta. Joidenkin teoreetikkojen käytössä käsite sisältää myös päätöksenteon, jossa edustuksellisten toimijoiden (kuten puolueiden) jäsenet aidosti keskustelevat lainsäädännöstä ilman epätasaista valtajakaumaa. Useat kuitenkin varaavat termin vain sellaiselle päätöksenteolle, jossa itse kansalaiset ovat päättämässä (kuten suorassa demokratiassa).


title: Deliberatiivinen demokratia

text: Alun perin termi "deliberatiivinen demokratia" esiintyi Joseph M. Bessetten työssä "Deliberative Democracy: The Majority Principle in Republican Government" (1980).


title: Deliberatiivinen demokratia

text: Deliberativiisessa demokratiassa ei ensisijaisesti pyritä preferenssien yhdistämiseen (aggregaatioon), vaan pikemminkin niiden muuntamiseen kanssakäymisen kautta. Yksinkertaisella tupakointiesimerkillä voidaan havainnollistaa populistisen "kansan tahto"-ajattelun ja deliberaation eroa ajattelemalla vaikkapa junanvaunu, jossa on enemmistö savun ystäviä mutta muutama keuhkotautinen. Aggregatiivisen preferenssien laskentaan perustuvan mallin mukaan keuhkosairaat joutuvat tyytymään kohtaloonsa, mutta deliberatiivisen mallin mukaan keskustelun ja harkinnan kautta voi käydä niin, että savuttelijat siirtyvät toiseen vaunuun.


title: Alfredo José Rodríguez Figueroa

text: Alfredo José Rodríguez Figueroa (6. tammikuuta 1933 – 17. syyskuuta 2001) oli venezuelalainen roomalaiskatolinen arkkipiispa. Hänet vihittiin papiksi 22. joulukuuta 1957 ja nimitettiin Caracasin arkkihiippakunnan vihkipiispaksi sekä Lari Castellumin titulaaripiispaksi 24. heinäkuuta 1974. Piispaksi vihkiminen seurasi 8. syyskuuta. Pääkonsekraattorina toimi José Humberto Quintero Parra, jota avustivat José Alí Lebrún Moratinos ja Luis Eduardo Henríquez Jiménez.


title: Alfredo José Rodríguez Figueroa

text: 12. maaliskuuta 1987 Rodríguez Figueroa sai nimityksen Cumanán hiippakunnan piispaksi. Cumaná korotettiin 16. toukokuuta 1992 arkkihiippakunnaksi, ja Rodríguez Figueroa jatkoi sen johtamista arkkipiispana kuolemaansa saakka.


title: Mariano José Parra Sandoval

text: Mariano José Parra Sandoval (s. 25. huhtikuuta 1947 Maracaibo) on venezuelalainen roomalaiskatolinen piispa. Hänet vihittiin papiksi 14. elokuuta 1971 ja nimitettiin San Fernando de Apuren hiippakunnan piispaksi 12. heinäkuuta 1994. Piispaksi vihkiminen seurasi 28. lokakuuta. Pääkonsekraattorina toimi Alfredo José Rodríguez Figueroa, jota avustivat Roberto Lückert León ja Mario del Valle Moronta Rodríguez.


title: Mariano José Parra Sandoval

text: 10. heinäkuuta 2001 Parra Sandoval sai nimityksen Ciudad Guayanan hiippakunnan piispaksi.


title: Juri Urytšev

text: Juri Olegovitš Urytšev (, 3. huhtikuuta 1991 Jaroslavl, Venäjän SFNT, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkopuolustaja. Hän pelasi vuosina 2009–2011 KHL-liigaa Lokomotiv Jaroslavlin joukkueessa yhteensä 23 runkosarja- ja 16 playoff-ottelun verran tehden kaksi maalia. Jäähyminuutteja kertyi 41. Isokokoinen Urytšev pelasi rightilta.


title: Juri Urytšev

text: Urytšev oli Lokomotiv Jaroslavlin oma kasvatti ja pelasi siellä koko uransa ajan. Hän pelasi ensimmäiset miesten pelinsä kaudella 2008–2009 Lokomotiv Jaroslavlin kakkosjoukkueessa, Venäjän kolmanneksi korkeimmalla sarjatasolla Pervaja Ligassa.


title: Juri Urytšev

text: Kaudella 2009–2010 Urytšev debytoi KHL:ssä, jossa hän pelasi kolme runkosarja- ja 11 playoff-ottelua ilman tehopisteitä. Suurimman osan kaudestaan Urytšev edusti kuitenkin Loko Jaroslavlia nuorten sarjassa, MHL:ssä. Kaudella 2010–2011 KHL tuli hänelle tutuksi 20 runkosarja- ja viiden playoff-ottelun verran. Urytšev teki niissä kaksi maalia.


title: Juri Urytšev

text: Urytšev kuoli 7. syyskuuta 2011, kun Lokomotiv Jaroslavlin joukkuetta kuljettanut Jakovlev Jak-42 -tyyppinen kone syöksyi maahan Venäjällä, lähellä Jaroslavlin kaupunkia. Kone oli matkalla Minskiin, jossa joukkueen oli tarkoitus pelata kauden ensimmäinen ottelu Dinamo Minskiä vastaan.


title: Juri Urytšev

text: Urytšev oli voittamassa alle 20-vuotiaiden maailmanmestaruuden vuonna 2011.


title: Antonio José López Castillo

text: Antonio José López Castillo (s. 9. heinäkuuta 1945) on venezuelalainen roomalaiskatolinen arkkipiispa. Hänet vihittiin papiksi 18. heinäkuuta 1970 ja nimitettiin Maracaibon arkkihiippakunnan vihkipiispaksi sekä Theuzin titulaaripiispaksi 26. helmikuuta 1988. Piispaksi vihkiminen seurasi 28. toukokuuta. Pääkonsekraattorina toimi Domingo Roa Pérez, jota avustivat Medardo Luis Luzardo Romero ja Roberto Lückert León.


title: Antonio José López Castillo

text: 1. elokuuta 1992 López Castillo sai nimityksen Barinasin piispaksi. 27. joulukuuta 2001 hänet nimitettiin Calabozon ja 22. joulukuuta 2007 Barquisimeton arkkipiispaksi.


title: Roberto Lückert León

text: Roberto Lückert León (s. 9. joulukuuta 1939 Maracaibo) on venezuelalainen roomalaiskatolinen arkkipiispa. Hänet vihittiin papiksi 14. elokuuta 1966 ja nimitettiin Cabimasin hiippakunnan piispaksi 27. huhtikuuta 1985. Piispaksi vihkiminen seurasi 29. kesäkuuta. Pääkonsekraattorina toimi Domingo Roa Pérez, jota avustivat Mariano José Parra León ja Baltazar Enrique Porras Cardozo.


title: Roberto Lückert León

text: 21. heinäkuuta 1993 Lückert León sai nimityksen Coron hiippakunnan piispaksi. 23. marraskuuta 2008 Coro korotettiin arkkihiippakunnaksi, joten Lückert Leónista tuli arkkipiispa.


title: Jürgen Stark

text: Jürgen Stark (s. 31. toukokuuta 1948 Gau-Odernheim, Saksa) on saksalainen taloustieteilijä. Hän oli Euroopan keskuspankin (EKP) johtokunnan jäsen ja Euroopan keskuspankin pääekonomisti vuosina 2006–2011. Hän oli syyskuusta 1998 toukokuuhun 2006 Saksan keskuspankin varapääjohtaja ja vuonna 2004 sen väliaikainen pääjohtaja.


title: Jürgen Stark

text: Stark erosi EKP:n johtokunnasta syyskuussa 2011. EKP:stä eroamisen syyksi esitettiin henkilökohtaiset syyt, mutta julkisuudessa on todettu myös, että hän on vastustanut EKP:n laajaa velkakirjojen osto-ohjelmaa ongelmiin ajautuneilta mailta.


title: 2600-luku

text: 2600-luku on tuleva vuosisata, joka käsittää vuodet 2600–2699. Se on kolmannen vuosituhannen seitsemäs vuosisata.


title: José Humberto Quintero Parra

text: José Humberto Quintero Parra (22. syyskuuta 1902 – 8. heinäkuuta 1984) oli venezuelalainen roomalaiskatolinen arkkipiispa ja kardinaali. Hänet vihki papiksi Filippo Cortesi 22. elokuuta 1926, ja hänet nimitettiin Méridan koadjuuttoriarkkipiispaksi sekä Achridan titulaariarkkipiispaksi 7. syyskuuta 1953. Piispaksi vihkiminen seurasi 6. joulukuuta. Pääkonsekraattorina toimi Adeodato Giovanni Piazza, jota avustivat Luigi Centoz ja Giuseppe Misuraca.


title: José Humberto Quintero Parra

text: Quintero Parra sai 31. elokuuta 1960 nimityksen Caracasin arkkipiispaksi, jona hän toimi, kunnes jäi eläkkeelle 24. toukokuuta 1980. Hänet valittiin kardinaaliksi 16. tammikuuta 1961, jolloin hän sai nimityksen Santi Andrea e Gregorio al Monte Celion kardinaalipapiksi. Quintero Parra osallistui Vatikaanin toiseen kirkolliskokoukseen ja kolmeen konklaaviin (ensimmäinen 1963, myöhemmät elo- ja lokakuussa 1978).


title: José Léon Rojas Chaparro

text: José Léon Rojas Chaparro (18. heinäkuuta 1917 – 11. kesäkuuta 1982) oli venezuelalainen roomalaiskatolinen piispa. Hänet vihittiin papiksi 4. huhtikuuta 1942 ja nimitettiin Trujillon hiippakunnan koadjuuttoripiispaksi sekä Capitoliaksen titulaaripiispaksi 24. elokuuta 1961. Piispaksi vihkiminen seurasi 1. lokakuuta. Pääkonsekraattorina toimi José Humberto Quintero Parra, jota avustivat Críspulo Benítez Fontúrvel ja Alejandro Fernández Feo-Tinoco.


title: José Léon Rojas Chaparro

text: 13. joulukuuta 1961 Rojas Chaparrosta tuli Trujillon piispa, jona hän toimi loppuikänsä. Hän osallistui Vatikaanin toiseen kirkolliskokoukseen.


title: 3-metyylibentsaldehydi

text: 3-metyylibentsaldehydi eli m-tolualdehydi on orgaaninen yhdiste ja bentsaldehydin johdos, jota käytetään esimerkiksi meklotsiini-nimisen pahoinvointilääkkeen valmistuksessa. 3-metyylibentsaldehydin kemiallinen kaava on CHO, moolimassa 120,149 g/mol, kiehumispiste 199 tai 93-4 (17 mmHg) °C ja tiheys 1,019 kg/dm³. Yhdisteen CAS-numero on 620-23-5.


title: Vuoden 2005 Atlantin hurrikaanikausi

text: Vuoden 2005 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta - 29. marraskuuta 2005. Virallisen kauden päättymisen jälkeen tuli vielä kaksi myrskyä: hurrikaani Epsilon, joka jatkoi marraskuusta joulukuun puolelle, ja trooppinen myrsky Zeta joulukuun lopussa.


title: Vuoden 2005 Atlantin hurrikaanikausi

text: Kausi oli tähän mennessä tilastoiduista aktiivisin. Kauden aikana Atlantilla kehittyi 27 trooppista myrskyä, joista 15 voimistui hurrikaaneiksi ja näistä seitsemän vähintään 3. luokkaan viisiportaisella Saffirin-Simpsonin hurrikaaniasteikolla. Keskimääräisenä vuonna nimettyjä matalapaineita on 11 ja hurrikaaneja kuusi. Kaudella rikottiin monia aikaisempia ennätyksiä. Trooppisia myrskyjä on kuitenkin voitu seurata satelliiteista vasta 1970-luvulta, ja säännöllisiä tarkkailulentoja on tehty vuodesta 1944. Sitä ennen sellaiset myrskyt, jotka pysyivät avomerellä kaukana rannikosta ja laivoista, jäivät kirjaamatta.


title: Vuoden 2005 Atlantin hurrikaanikausi

text:
Viisitoista myrskyä voimistui hurrikaaneiksi:
Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 2005 viisi nimeä poistettiin käytöstä: Dennis, Katrina, Rita, Stan ja Wilma. Tämä oli enemmän kuin koskaan aikaisemmin.


title: Vicente Ramón Hernández Peña

text: Vicente Ramón Hernández Peña (19. heinäkuuta 1935 – 25. maaliskuuta 2018) oli venezuelalainen roomalaiskatolinen piispa. Hänet vihittiin papiksi 2. lokakuuta 1960 ja nimitettiin Caracasin arkkihiippakunnan vihkipiispaksi sekä Sullectumin titulaaripiispaksi 3. toukokuuta 1974. Piispaksi vihkiminen seurasi 25. heinäkuuta. Pääkonsekraattorina toimi Antonio del Giudice, jota avustivat José Alí Lebrún Moratinos ja Luis Eduardo Henríquez Jiménez.


title: Vicente Ramón Hernández Peña

text: 28. tammikuuta 1976 Hernández Peña sai nimityksen Trujillon hiippakunnan koadjuuttoripiispaksi, ja hänestä tuli sen piispa 11. kesäkuuta 1982.


title: Antonio Ignacio Camargo

text: Antonio Ignacio Camargo (31. heinäkuuta 1895 – 13. joulukuuta 1961) oli venezuelalainen roomalaiskatolinen piispa. Hänet vihittiin papiksi 1. marraskuuta 1917 ja nimitettiin Calabozon vihkipiispaksi sekä Ombin titulaaripiispaksi 26. marraskuuta 1947. Piispaksi vihkiminen seurasi 27. kesäkuuta 1948. Pääkonsekraattorina toimi Lucas Guillermo Castillo Hernández, jota avustivat Arturo Celestino Alvarez ja Gregorio Adam Dalmau.


title: Antonio Ignacio Camargo

text: Camargo sai 21. lokakuuta 1949 nimityksen Calabozon koadjuuttoripiispaksi, ja 8. tammikuuta 1952 hänestä tuli sen piispa. 2. syyskuuta 1957 hänet nimitettiin Trujillon piispaksi, jona hän toimi kuolemaansa saakka.


title: Kauko Mikkonen

text: Kauko Kalervo Mikkonen (s. ) on suomalainen maantieteilijä ja Vaasan yliopiston aluetieteen emeritusprofessori. Mikkosen asiantutuntemus ja tutkimusintressit ovat kohdistuneet erityisesti aluetalouden rakenteisiin ja toimintaan.


title: Pétros Galaktópoulos

text: Pétros Galaktópoulos (, s. 7. kesäkuuta 1945 Ateena) on aktiiviuransa lopettanut kreikkalainen kreikkalais-roomalaisen tyylin painija, olympia- ja MM-mitalisti sekä Euroopan mestari.


title: Pétros Galaktópoulos

text: 70 ja 74 kilogramman painoluokissa kilpaillut Galaktópoulos voitti painijanurallaan kaksi olympiamitalia, hopeaa Münchenistä 1972 ja pronssia Méxicosta 1968. Montréalissa 1976 hän sijoittui kahdeksanneksi ja Tokiossa 1964 hän karsiutui sijoituskierroksilta. Lisäksi Galaktópoulos voitti kaksi MM-pronssia ja kaksi EM-mitalia, joista yhden kultaisen.


title: Pétros Galaktópoulos

text: Vuonna 2004 Galaktópoulos nimettiin FILA:n kunniagalleriaan.


title: Andrei Korotajev

text:
Andrei Vitaljevitš Korotajev (, s. 1961 Moskova) on venäläinen antropologi, taloustieteen historioitsija ja sosiologi. Hänen erikoisalojaan ovat kulttuurienvälinen tutkimus, kaikkeudenhistoria, Lähi-idän historia ja sosiaalisen ja taloudellisen makrodynamiikan matemaattinen mallintaminen. Hän teki merkittävän tutkimuksen Lähi-idän historiasta.
Hänet tunnetaan myös hänen sosiaalisen kehityksen teoriastaan.
Korotajev toimii Venäjän tiedeakatemian Afrikan ja Itämaiden tutkimuksen instituuttien tutkimusprofessorina sekä Venäjän humanistisen valtionyliopiston professorina Moskovassa. Lisäksi hän ollut Princetonin Institute for Advanced Studyn jäsen (2003-2004).


title: Four World Trade Center

text: Four World Trade Center (4 World Trade Center, lyhennettynä 4 WTC) on New Yorkin Lower Manhattanilla sijaitseva pilvenpiirtäjä, joka on osa New Yorkin uutta World Trade Centeriä . Rakennus sijaitsee Greenwich Street -kadulla osoitteessa 150 Greenwich Street. Uuden Four World Trade Centerin kattokorkeus on 297 metriä, mikä tekee siitä matalimman uuden World Trade Centerin rakennuksista. Rakennuksen on suunnitellut arkkitehti Fumihiko Maki.


title: Four World Trade Center

text: Four World Trade Centerin lisäksi New Yorkin uusi World Trade Center käsittää myös neljä muuta korkeaa rakennusta Greenwich Streetin ja National September 11 Memorial & Museumin ympäristössä. One World Trade Center, Two World Trade Center ja Three World Trade Center ovat 4 WTC:n tavoin rakenteilla. Uusi Seven World Trade Center valmistui uusista rakennuksista ensimmäisenä vuonna 2006.


title: Four World Trade Center

text: New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli 9-kerroksinen Four World Trade Center, jossa toimineita yrityksiä olivat muun muassa Deutsche Bank ja New York Board of Trade.


title: Four World Trade Center

text: Tiistaina 11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Four World Trade Center vaurioitui pahoin kaksoistornien sortumisessa. Rakennus purettiin myöhemmin.


title: Four World Trade Center

text: World Trade Centerin tuhoutumista seurasi julkisuudessa laaja keskustelu World Trade Centerin alueen tulevaisuudesta. Ehdotuksia alueen uudelleenrakentamiseksi alkoi tulla miltei heti iskujen jälkeen. Vuonna 2003 Lower Manhattan Development Corporation järjesti suunnittelukilpailun alueen tulevaisuudesta. Kilpailun voitti arkkitehti Daniel Libeskindin suunnitelma, joka käsitti laajan puistoalueen paikalla, jolla kaksoistornit alun perin sijaitsivat sekä sen ympärillä viisi korkeaa toimistorakennusta.


title: Four World Trade Center

text: Vuonna 2006 julkaistiin ensimmäinen arkkitehti Fumihiko Makin suunnitelma uudesta Four World Trade Centeristä. Lopullinen suunnitelma saatiin valmiiksi vuoden 2007 aikana. Four World Trade Centerin perustustyöt aloitettiin vuonna 2008. Rakennustyöt aloitettiin samana vuonna. Rakennus valmistuu nykyisen tavoitteen mukaan vuonna 2013. Avajaiset on tarkoitus pitää syksyllä samana vuonna.


title: Four World Trade Center

text: Four World Trade Center saavutti harjakorkeutensa 28. kesäkuuta 2012, kun rakennuksen korkeimman kerroksen viimeinen rautapalkki asennettiin seremoniassa, johon otti osaa muun muassa Larry Silverstein.


title: Four World Trade Center

text: Uusi Four World Trade Center käsittää 72 kerrosta, joista suurin osa on tarkoitettu toimistokäyttöön. Rakennuksen julkisivu koostuu lasipaneeleista. Four World Trade Centerin julkisesta aulasta on kulkuyhteys kolmelle eri kadulle.


title: Four World Trade Center

text: Rakennukselle aiotaan hakea LEED-luokitusta, joka mittaa rakentamisen ja ylläpidon kustannuksia ja ympäristökuormitusta.


title: Imaginaerum

text: Imaginaerum on metalliyhtye Nightwishin seitsemäs studioalbumi. Se julkaistiin Suomessa keskiviikkona 30. marraskuuta 2011 Spinefarmin kautta ja muualla maailmassa Nuclear Blastin ja Roadrunnerin kautta kahta päivää myöhemmin. Yhdysvalloissa albumi julkaistiin yhtyeen verkkosivujen mukaan 10. tammikuuta 2012. Albumi debytoi Suomen virallisen listan sijalla 1, jolla se vietti kolme ensimmäistä listaviikkoaan.


title: Imaginaerum

text: Albumin pohjalta tehtiin myös samanniminen elokuva, jonka ohjasi Stobe Harju.


title: Imaginaerum

text:
"Imaginaerum" sai Vuoden 2011 myydyin albumi -palkinnon Suomen Emma-gaalassa, vaikka levy julkaistiin vain nelisen viikkoa ennen vuodenvaihdetta.
Toiseksi tullut Adelen albumi "21" oli ollut myynnissä lähes koko vuoden. Albumi voitti vuoden 2012 metallialbumi Emma-palkinnon


title: Imaginaerum

text: "Imaginaerum" myi Suomessa tuplaplatinaa jo julkaisupäivänään , ja on yltänyt Suomessa triplaplatinaan, sekä kultalevyyn ainakin Kreikassa, Saksassa, Slovakiassa ja Sveitsissä. Lisäksi levy on myynyt suhteellisen hyvin Yhdysvalloissa. Albumista on tehty myös erikoisversio nimeltään "Imaginaerum Tour Edition".


title: Imaginaerum

text: Ensimmäinen single "Storytime" julkaistiin Suomessa keskiviikkona 9. marraskuuta. Kappaleesta tehty musiikkivideo julkaistiin samana päivänä yhtyeen virallisella YouTube-kanavalla.


title: Sushil Kumar

text: Sushil Kumar (, s. 26. toukokuuta 1983 Delhi) on intialainen vapaapainija, olympia- ja Aasian kisojen mitalisti sekä maailman- ja Aasian mestari.


title: Sushil Kumar

text: 60 ja 66 kilogramman painoluokissa kilpaillut Kumar on voittanut painijanurallaan olympiapronssia Pekingistä 2008, hopeaa Lontoosta 2012 ja maailmanmestaruuden Moskovasta 2010. Lisäksi hän on voittanut Aasian kisojen pronssia, neljä mitalia Aasian-mestaruuskilpailuista ja mitaleja Kansainyhteisön kisoista sekä -mestaruuskilpailuista. Ateenan kesäolympialaisissa 2004 Kumar sijoittui sarjassa 60 kg 14:nneksi.


title: Pistekulmumittari

text: Pistekulmumittari ("Idaea deversaria") vaalea kulmumittarilaji. Suomessa sitä tavataan vain Saaristomeren saaristossa ja lounaisella rannikkoseudulla.


title: Pistekulmumittari

text: Pistekulmumittari on yksi monista melko samannäköisistä vaaleista ja siiviltään poikkijuovaisista mittariperhoslajeista. Erityisen samankaltaisia, joskin paljon yleisempiä ja laajemmalle levinneitä lajeja ovat mutkakulmumittari ("Idaea aversata") ja kaarikulmumittari ("Idaea straminata"). Pistekulmumittarin erottaminen näistä voi olla vaikeaa. Pistekulmumittari on myös kolmikon pienikokoisin laji.


title: Pistekulmumittari

text: Pistekulmumittarin siipien pohjaväri on haalean kellertävänvaalea, ja siivissä on usein nähtävisä tummaa kehnäisyyttä. Poikkiviirut ovat ruskeat. Etusiiven ulomman poikkiviirun etuosassa on jonkin verran mutkittelua ja etureunassa selvä mutka siiven tyveä kohti. Etusiiven ulkoreuna on suora, ei koskaan sisäänpäin kaartuva, eikä ulkoreunan ripsien tyvessä ole ainakaan selkeää viirua, mutta usein pieniä pisteitä, joiden näkemiseen voi joskus tarvita suurennuslasia. Etusiiven keskiosaa värittävä keskivarjo on yleensä voimakkaan ruskea, mutta saattaa joskus olla vaaleampikin. Kaikissa siivissä on musta keskipilkku. Siipiväli on 20–28 mm.


title: Pistekulmumittari

text: Pistekulmumittaria tavataan Portugalista Euroopan poikki Turkkiin, Kaukasiaan ja Altaille ulottuvalla alueella. Suomessa pistekulmumittari on Ahvenanmaan, lounaissaariston ja -rannikon sekä Uudenmaan rannikkoseudun erikoisuus, jota ei tavata sisämaassa. Perhonen lentää kesäkuun lopulta elokuun alkuun.


title: Pistekulmumittari

text: Pistekulmumittari on Rannikkolaji, joka elää avoimissa ja kuivissa ympäristöissä kuten hiekkakentillä, kalliorannoilla sekä saariston hiekkapohjaisissa metsiköissä. Harvinaisuudestaan huolimatta pistekulmumittari saattaa olla esiintymispaikallaan jopa melko runsaslukuinen. Aikuiset perhoset lentävät öisin ja tulevat valolle. Laji talvehtii keskenkasvuisena toukkana.


title: Pistekulmumittari

text: Toukka syö erilaisten matalien kasvien kuihtuneita lehtiä sekä puiden kariketta. Ehkä myös sammalia.


title: Antonio José Ramírez Salaverría

text: Antonio José Ramírez Salaverría (31. lokakuuta 1917 – 28. kesäkuuta 2014) oli venezuelalainen roomalaiskatolinen piispa. Hänet vihittiin papiksi 14. heinäkuuta 1940 ja nimitettiin Maturínin hiippakunnan piispaksi 24. toukokuuta 1958. Piispaksi vihkiminen seurasi 14. syyskuuta. Pääkonsekraattorina toimi Raffaele Forni, jota avustivat Juan José Bernal Ortiz ja Crisanto Darío Mata Cova.


title: Antonio José Ramírez Salaverría

text: Ramírez Salaverría osallistui Vatikaanin toiseen kirkolliskokoukseen. Hän jäi eläkkeelle 7. toukokuuta 1994.


title: Suomenputkikas

text: Suomenputkikas ("Dahlica fennicella") on pieni, pussikkaiden heimoon kuuluva, perhoslaji. Joissakin lähteissä siitä käytetään myös nimeä suomenpussikas.


title: Suomenputkikas

text: Lajin naaras on pieni, vain noin neljän millimetrin pituinen, siivetön hyönteinen, jonka peräpäässä on selvästi erottuva kartiomainen munanasetin. Väriltään se on vaaleanruskea. Takaruumis kaartuu alaspäin. Aikuisella perhosella on peräpäässään valkoinen tupsu. Koirasyksilöitä ei tunneta.


title: Suomenputkikas

text: Suomenputkikkaan toukan ympärilleen rakentama toukkapussi on noin 5,0–6,2 mm:n pituinen, sikarimainen, poikkileikkaukseltaan pyöreä ja ulkopuolelta kokonaan maa-aineksella naamioitu.


title: Suomenputkikas

text: Suomenputkikas on erotettu omaksi lajikseen kivikkopussikkaasta ("Dahlica lichenella"), jota se muistuttaa erittäin paljon ja lajien erottaminen on huomattavan vaikeaa. Pelkän toukkapussin ulkoasun perusteella sen voi sekoittaa myös muutamiin muihin lajeihin, joiden elintavat ovat kuitenkin muutoin erilaiset.


title: Suomenputkikas

text: Suomenputkikasta pidettiin Suomelle endeemisenä lajina, mutta vuodesta 2003 alkaen lajia on löytynyt myös Virosta. Suomen alueella putkikkaan levinneisyys rajoittuu paikoittaisesti Etelä- ja Keski-Suomeen, mutta tämä johtunee etsimisen puutteesta ja laji lienee todellisuudessa melko yleinen.


title: Suomenputkikas

text: Koska naaraat ovat monien muiden pussikaslajien tapaan siivettömiä, suomenputkikas ei lennä, mutta aikuisia perhosia voi tavata keväällä ennen lehtien puhkeamista.


title: Suomenputkikas

text: Suomenputkikas lisääntyy neitseellisesti ja sen aikuisvaihe on hyvin lyhyt. Talvehtineet toukat koteloituvat toukkapussinsa sisälle varhain keväällä ja aikuinen naaras kuoriutuu kotelostaan pari viikkoa myöhemmin. Kuoriutunut naaras kiipeää pussinsa päälle ja aloittaa munimisen välittömästi. Noin puoli tuntia kestävän munimisen jälkeen naaras pudottautuu maahan ja kuolee. Uudet toukat kuoriutuvat pari viikkoa myöhemmin, rakentavat toukkapussin ja lähtevät etsimään ravintoa.


title: Suomenputkikas

text: Toukka elää puiden rungoilla syöden luultavasti niillä kasvavia sammalia ja jäkäliä.


title: Ramón Ovidio Pérez Morales

text: Ramón Ovidio Pérez Morales (s. 26. kesäkuuta 1932) on venezuelalainen roomalaiskatolinen arkkipiispa. Hänet vihittiin papiksi 26. lokakuuta 1958 ja nimitettiin Caracasin arkkihiippakunnan vihkipiispaksi sekä Aquae Albae in Byzacenan titulaaripiispaksi 2. joulukuuta 1970. Piispaksi vihkiminen seurasi 19. maaliskuuta 1971. Pääkonsekraattorina toimi José Humberto Quintero Parra, jota avustivat Antonio del Giudice ja Eduardo Francisco Pironio.